Cicak Merayap Banyak Sangat Di Dinding Rumah, Buat Sekeluarga Tak Selesa. Ni Cara Nak Halau & Hilangkannya Paling Berkesan!

Melihat beberapa ekor cicak merayap di dinding rumah, kadang kala boleh buat kita sekeluarga terasa geli  melihatnya. Apatah lagi dengan adanya cicak tersebut akan mengotorkan kebersihan rumah, maklumlah najisnya bersepah di merata-rata. Bimbang juga andai anak-anak kita terpijak, habis satu rumah terkena najis jadinya.

Jadi untuk atasi masalah ini, ada baiknya kita cari solusinya dengan cuba untuk ‘mengurus’ cicak dan sekali gus hilangkannya daripada rumah kita. Jom semak perkongsian daripada Hani Mynis ini dan diharapkan ianya dapat membantu.

Pengurusan cicak dan 10 cara hilangkan cicak dekat rumah

Hani tahu ramai yang tunggu hani post pasal pengurusan cicak kat rumah ni. Hani anti kat cicak ni bukan lah sebab semata-mata sebab geli dengan cicak tapi najis nya yg merata-rata tu mengotorkan dan susah nak dibersihkan bila dah kering.

Punyalah hani anti (dan geli ) dengan cicak, ha hambik satu post hani buat khas untuk dia.

Sebelum hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia hehe.

Biodata cicak

Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.

Pemangsa cicak: burung

Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dorang sejuk kat luar tu ), belakang almari, belakang tv, sekitar peti ais, sekitar lampu, belakang bingkai gambar dan cermin.

Kesukaan : Persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju

Kebencian :Bau yang tengik seperti bau bawang merah, bawang putih, tembakau, cuka, ubat gegat

Berdasarkan profile cicak kat atas ni meh hani senaraikan 10 cara nak elakkan cicak berkampung kat rumah kita

✅Hilangkan bekalan makanan cicak kat rumah kita, iaitu kita uruskan dulu masalah nyamuk dan semut yang banyak kat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk. Bila bekalan makanan dia takda kat rumah kita automatik cicak akan berkurang atau takda lansung. Hani gunakan cara ni juga yang menyebabkan kat rumah hani susah nak jumpa cicak.

✅Disebabkan cicak takut kat burung, bela burung kat rumah! Eh eh haha takyah sampai camtu sekali  memadai sediakan jejak burung seolah-olah ada burung kat rumah kita dengan cara :

❤letak beberapa kulit telur burung puyuh kat area tingkap atau mana-mana tempat cicak boleh masuk. Dia nampak je telur burung puyuh tu confirm tak jadi masuk rumah.

❤lekatkan bulu pelepah burung kat tempat masuk cicak tu. Kalau nak cantik boleh letak bulu pelepah burung merak lekat kan dinding jadikan perhiasan.

✅Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding. Jarakkan dalam 10 cm dari dinding. Kalau kat rumah banyak cicak, kurangkan perhiasan sangkut-sangkut macam bingkai cermin dan gambar.

✅Jaga kebersihan rumah, pastikan tong sampah bertutup. Sebab bila sampah dan sisa makanan tarik perhatian lalat, automatik cicak pun datang ramai-ramai panggil geng dia sebab banyak makanan dia kat rumah tu hahah..

✅Elakkan suka melonggok barang samada kain-kain, kertas dan kasut. Kitar semula surat khabar lama. Re-organise semua barang supaya teratur dan berada di “rumah” dan tempat khas untuk setiap barang-barang.

✅ Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Kang membusuk lain pulak jadinya.

✅Letak ubat gegat dalam kabinet atau laci. Tapi laci/kabinet berisi makanan tak digalakkan.

✅ Lap permukaan meja makan/ kaunter kabinet dengan semburan campuran cuka (diy surface cleaner, resepi kat caption gambar) untuk elakkan cicak melintas atas meja makan kita

✅Guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar. Cicak akan melekat kat atas pelekat tu dan kita boleh buang bila dah ada beberapa cicak melekat. Tak digalakkan untuk orang penggeli cicak macam hani hahaha hani tak berani buat ni.

✅Bela kucing sebab kucing boleh tolong tangkap cicak, bukan setakat cicak kadang-kadang sumpah-sumpah pun dorang boleh “hadiahkan” kat tuan dia

So pilihlah cara yg mana satu yang nak diguna untuk singkirkan cicak kat rumah.

Bahan Untuk Hasilkan  Surface Cleaner

250ml air biasa (air paip)
50ml cuka (cuka murah-murah je, cuka sintetik pun ok)
3 sudu plastik dish soap (hani guna Joy)
1 sudu plastik dettol

Semoga bermanfaat.


“Kerja Ni Bagi Kami Makan & Tempat Tinggal” Anak Berkeras Pakai ‘Uniform’ Ayah Ke Sekolah

Sempena sambutan Hari Kanak-Kanak Sedunia bulan lalu, banyak sekolah yang meraikan hari istimewa ini dengan mengadakan pelbagai aktiviti menarik termasuklah tema kerjaya.

Pada hari tersebut, anak-anak bebas untuk memilih kerjaya yang mereka sukai dan harus memakai pakaian mengikut tema tersebut. Ada yang memilih kerjaya sendiri, malah ada yang menjadikan kerjaya ibu ayah mereka sebagai inspirasi.

Sama seperti anak ini yang memilih untuk menjadikan kerjaya ayahnya sebagai tema kerjaya pilihannya.

Perkara ini dikongsikan oleh ayahnya sendiri, Mohd Anuar di laman Tiktok miliknya yang dari awal menyuruh si anak untuk memilih pakaian seragam atau kerjaya lain, tetapi anaknya tetap berkeras mahu menyarungkan ‘pakaian seragam’ bapanya untuk diperagakan.

“Hari kanak-kanak sedunia. Tema kerjaya.

“Aku suruh dia cari baju lain, dia pilih baju kerjaya ayah juga,” tulisnya di ruanga kapsyen perkongsian tersebut.

Jika diteliti pada ‘kostum kerjaya’ yang dipakai, bapanya merupakan kakitangan di sebuah majlis perbandaran di Perak.

Malah, anaknya juga turut mengatakan bahawa kerjaya ayahnya ini sumber kepada rezeki mereka sekarang.

“Alahai anak…dia kata ayah kerja ni pun bagi kami makan tempat tinggal….” tambahnya yang memuat naik beberapa foto anaknya yang lengkap berpakaian sama seperti dirinya ketika bertugas.

Meninjau di ruangan komen, ramai memuji cara didikan si ayah yang berjaya mendidik anak yang baik pekerti seperti ini. Tak kurang juga pujian yang diberikan kepada si anak kerana tidak memandang kerjaya.


Ibu Ayah Jangan Nak Bahagiakan Anak Sanggup Biar Main Lama Gajet. Ini Kesannya!

Siapa yang tak sayang anak kan! Bagi yang berkemampuan sanggup membeli apa sahaja kemahuan anak.
Antaranya membeli gajet dengan alasan untuk membahagiakan anak-anak. Maklumlah orang sekeliling atau keluarga terdekat pun ada memberi yang sama kepada anak-anak.

Tidak salah jika ingin membahagia akan dengan cara begitu, tapi kena kawalnya agar tidak keterlaluan.

Sebegaimana perkongsian seorang wanita ini mengenai kesan gajet yang ramai tahu tapi lupa nak buat untuk elak ada kesan sampingan yang tidak baik kepada anak-anak.

Ikuti perkongsian ini.

1) Mengenai umur anak tu, memang ada garis panduan pun. Bukan saya yang tetapkan. Tapi American Academy of Pediatric yang tetapkan.
Mereka kata:
– anak 18-24 bulan tak dibenar sama sekali diberi gajet.
– 2-4 tahun, 1 jam aje sehari.
– 5 tahun ke atas, 2 jam aje sehari.
Itupun, setiap sesi tak boleh lebih dari 30 minit.
AAP dah buat kajian. Kalau tak ikut garis panduan ni, bertabahlah kita bila anak dapat macam-macam kesan sampingan.

2) Bab tak ikut peredaran zaman tu pula, biarlah anak ketinggalan. Asalkan mereka tak ketinggalan dari segi keperluan perkembangan.
Antara kesan kelewatan perkembangan terhadap anak yang diberi gajet secara berlebihan
👶ANAK HADAPI RISIKO SPEECH DELAY.
Bayangkan, anak perlu dengar 11 juta perkataan dari parents dalam setahun untuk dia bertutur 10 patah perkataan. Mana nak cukupkan kuota ni kalau mereka asyik dengan gajet.
.
👶KEMAHIRAN KOMUNIKASI SOSIAL ANAK TERJEJAS
Kita mungkin rasa anak belajar banyak kosa kata dari gajet. Tapi, mereka hanya boleh sebut. Tapi tak reti nak guna dalam perbualan dengan orang lain. Lain kita tanya, lain dijawab.
.
👶 TANTRUM
Anak yang perkembangan bahasanya terhad, memang mudah tantrum. Sebab mereka tak pandai nak terjemahkan keinginan melalui perkataan. Bila mengamuk, baru orang tau mereka nak sesuatu.
.
👶 MASALAH KESEIMBANGAN BADAN
Rajin-rajin cek carta milestone. Adakah anak boleh melompat, berlari, memanjat, tak gayat bila naik buai atau tak termuntah bila bergerak aktif sikit.
Anak kecil ni perlu bergerak untuk bina kemahiran badan. Tapi bila badan mereka ‘kena kunci’ dengan gajet, kemahiran badan tu tak ada.
Ini pun boleh mengganggu fokus anak. Masuk darjah 1,sepatutnya anak dah boleh duduk di kerusi diam-diam. Tapi anak yang ada masalah ni, badannya rasa tak selesa untuk duduk diam.
.
👶ANAK ADA MASALAH FOKUS
Anak sukar tumpu buat sesuatu aktiviti yang diberi. Sebabnya ada 2.
1) Anak tak punya delay gratification sebab banyak dapat stimulasi dari kartun yang laju dan gajet yang memberi respon sepantas mencalit jari.
2) Sebab 2 deria yang diperlukan untuk fokus diganggu oleh pendedahan skrin yang berlebihan.
.
👶MASALAH SENSORI
Terutamanya sensori sentuhan. Anak punya masalah ‘geli’ nak pegang pasir. Geli nak pijak rumput. Tengok bola yang ada tekstur pun geli.
Maaalah ni boleh effect tahap anxiety dan stress anak.
👶TAK PANDAI PEGANG PENSIL & PERALATAN LAIN
Anak yang kurang aktiviti sebab banyak hadap gajet, mempunyai masalah motor halus yang lemah.
Pegang pensel pun letih. Nak cedok air pakai senduk pun canggung. Nak suap makan sendiri cepat penat. Butang baju tak boleh.
Ia sangat mengganggu akademik dan proses anak nak urus diri.
👶TAK RETI BERMAIN
Ini lebih perlu dikhuatiri. Bermain tu fitrah anak-anak. Dari bermain, anak akan dapat banyak kemahiran yang mereka perlukan.
Sampai ada kanak-kanak yang menangis bila disuruh main.
.
Panjang lagi senarai sebenarnya. Tapi, ini je pun dah buat kita (perlu) rasa sangat seram.
Ramai yang nak anak pandai. Tapi ramai lagi yang tak tau, komponen kecil inilah yang jadi penyumbang terbesar.
Dan semuanya rosak disebabkan satu alat yang kita tak kawal : GAJET!

Sumber: Wawa Shauqi


Tiga Tahun Amalan Minuman Air Nabeez Campuran Oat Dan Susu, Wanita Ini Akui Khasiatnya. Patutlah Viral!

Minuman ni dah viral setelah cara membuatnya mudah dan rasa yang sedap. Tambahan pula khasiat kurma sememangnya diakui sangat baik untuk kesihatan diri.

Malah, amalan minuman ini dibulan puasa amat digalakkan setelah kurma dikatakan dapat memberi tenaga kepada yang berpuasa.

Ikuti perkongsian puan Sarinah Ibrahim yang berkongsi resepi untuk membuat air nabeez campuran oat dan susu. Pengalaman selama tiga tahun mengamalkan minuman ini menyebabkan ibu kepada tiga orang anak ini, mengakui minuman ini banyak kebaikkan, beliau telah menyediakan resepi membuat minuman yang memberi tenaga dan kesihatan yang baik.

Alhamdulillah. Saya dah amalkan amalan ni nak masuk 3 tahun. Khasiat tak perlu didustakan lagi. Byk kebaikannya.

7 biji kurma direndam (mlm)
Air rendaman kurma ni namanya air nabeez. Air nabeez ni mmg diamalkan oleh RASULULLAH. BYK Khasiatnya terutama pencernaan.
Minum slps bangun tido.
Kurma yg direndam tadi buang biji blend dgn
7 sudu oat
Setengah sudu indocafe(pilihan)
3 sudu susu anelene bancuh jd secwn. (BOLEH GUNA SUSU SEGAR)
saya guna anelen utk tulang.

Blend semua n boleh terus minum. Musim puasa ni boleh diamalkan kenyang sampai berbuka.

selamat mencuba!


Awas! Makin Ramai Remaja Pesakit Diabetes Jenis 2. Doktor Ini Jelaskan Sebabnya.

Ada yang terperanjat bila membaca tajuk yang saya tuliskan. Saya sendiri tidak terkejut kerana semakin banyak kes-kes yang saya kendalikan di klinik yang melibatkan pesakit diabetis yang mula didiagnosa pada usia yang masih muda.

Ada seorang remaja berusia 16 tahun, datang ke klinik sebab masalah kerap rasa mahu kencing. Sebelum ini dia telah berjumpa seorang doctor di pusat kesihatan, dan diberikan antibiotic dan ‘pelawas kencing’ kerana disyaki mengalami masalah ‘kencing kotor’.

Doktor tidak mengesyaki pesakit mungkin mengalami diabetes sebab tubuhnya tidak obes dan umurnya masih muda. Pesakit pula takut melakukan pemeriksaan darah. Pada masa itu, pesakit baru saja ke bilik air, jadi tiada sampel air kencing yang dapat dihantar untuk pemeriksaan.

Setelah beberapa hari, beliau datang berjumpa bersama ibunya. Saya memujuk beliau untuk membuat pemeriksaan darah. Memang agak sukar. Rasa takut, menjerit dan terpaksa dipegang oleh ibu dan staf klnik yang bertugas. Akhirnya dapat bacaan gula dalam darah.

Ternyata bacaan gula secara rawak adalah 18.0 mmol/L. Ibunya terperanjat seperti tidak percaya. Saya mengambil masa untuk menceritakan masalah yang anak beliau alami adalah berpunca dari masalah tahap gula yang tinggi dalam darah. Rasa mahu kerap kencing itu adalah sebahagian dari masalah diabetes yang dialami. Tanpa disedari oleh ibunya, pesakit ini sentiasa berasa haus dan hanya air soda dari peti sejuk saja yang dapat menghilangkan hausnya. Tidak hairanlah bacaan gulanya kekal tinggi.

JAGA PEMAKANAN

Saya mulakan rawatan dan menasihatkan penjagaan makanan yang mudah diamalkan. Alhamdulillah setelah seminggu, bacaan gula beliau turun kepada 10 mmol/L. Masih tinggi tetapi sudah menurun. Saya merujuk beliau untuk ke hospital bagi memantau komplikasi pada mata dan ginjal, dan berharap agar tiada komplikasi pada organ-organ tersebut.
.
Memang sesuatu yang membimbangkan. Sekali lagi, kes-kes diabetes di kalangan remaja semakin meningkat di Malaysia, malah di seluruh dunia.
Dalam kajian kajian yang dikeluarkan oleh Royal College of Paediatrics and Child Health menunjukkan peningkatan pesakit diabetes di kalangan kanak-kanak di England dan Wales. Tidak semua mereka mengalami obesiti. Suku dari mereka tiada masalah kegemukan.
.
Pesakit diabetes yang terlalu muda pasti akan mengalami masalah komplikasi seperti masalah jantung, stroke dan ginjal, selepas 10-15 tahun. Tidak hairanlah jika ramai pesakit jantung, stroke dan ginjal juga berusia berada dalam usia awal 30an. Saya percaya semakin ramai remaja yang mengalami kegemukan dan ia harus ditangani dengan memberikan perhatian apa yang mereka makan, selain dari menggalakkan mereka aktif dalam kehidupan mereka.
.
Pendidikan tentang pemakanan seharusnya diterapkan pada ibubapa kerana saya melihat kadang kala ibu bapa tidak rasa bersalah membenarkan anak mereka minum air soda setiap hari di samping mengambil makanan yang banyak bersumberkan karbohidrat berproses. Kita faham keperluan tenaga di kalangan kanak-kanak adalah tinggi kerana mereka masih menjalani proses tumbesaran di samping mereka aktif bermain.
.
Oleh itu mereka harus diberikan makanan seimbang sewaktu makan pagi (bersarapan). Kebanyakan kita memberikan makanan yang berproses, sedia dituang ke dalam mangkuk dan ditambah susu sebagai menu utama bila bersarapan. Ada pula yang memberikan makanan berasaskan karbohidrat berproses setiap hari seperti roti canai, dan minum teh tarik.

Sudah tentu ini akan meningkatkan tahap gula dalam tubuh, dan akhirnya disimpan dalam tubuh sebagai lemak. Bila tubuh sudah menjadi obese, dan selera semakin bertambah, kanak-kanak ini akhirnya mengalami insulin resistance yang menyebabkan penyakit diabetis.
.
Apakah pilihan yang kita ada? Saya mencadangkan sarapan bagi kanak-kanak haruslah diberikan karbohidrat kompleks yang terdiri dari sayur-sayuran dan buah-buahan. Berikan makanan bersumber protein dan tambahkan lemak sihat.

Antara menu yang sesuai diberikan adalah sandwich dari roti wholemeal, diletakkan sayur-sayuran seperti tomato dan lobak yang dipotong kecil disamping telur mata atau telur dadar. Tambahkan sedikit minyak zaitun OLIVIE sebagai sumber minyak sihat mereka.

Pengambilan minyak zaitun sangat baik untuk kanak-kanak bersekolah kerana ia adalah sumber antioksida, monounsaturated fatty acid dan sumber tenaga yang banyak. Mereka juga lambat lapar dan boleh focus terhadap pembelajaran di kelas.

Saya juga mencadangkan, sesekali kita sediakan pisang, ubi rebus atau keledek yang mempunyai sumber tenaga yang tinggi dan sesuai untuk keperluan tenaga kanak-kanak.

Bagi mereka yang mahu sediakan nasi goreng atau me goreng, pastikan ada sumber protein seperti telur atau sedikit daging yang dipotong kecil ke dalam masakan. Yang penting letakkan sayur-sayuran yang mencukupi. Berapa banyak keperluan sayur yang mencukupi? Saya mencadangkan separuh atau satu pertiga dari me atau nasi yang hendak digoreng. Banyak bukan? Tetapi itulah keperluan sayur-sayuran sebagai sumber antioksida dan fiber untuk anak-anak kita.
.
Jangan lupa untuk pastikan mereka mendapat minyak zaitun, sekurang-kurangnya sesudu. Boleh dimasukkan ke dalam masakan atau diberikan terus ke dalam mulut. Mereka boleh minum air susu segelas. Mereka juga boleh minum air kosong saja jika makanan yang diberikan telah cukup nutrisi dan tenaga yang diperlukan.
.
Nasihat saya, elakkan anak-anak kita mengambil makanan yang manis ketika bersarapan kerana ia akan menyebabkan rasa mengantuk, dan tidak focus dalam pelajaran. Makanan atau minuman manis akan menyebabkan anak kita menjadi terlalu aktif sehingga dikatakan ‘nakal’ dalam kelas.
.
Perhatikanlah pemakanan anak-anak kita jika kita mahu mereka sihat, kuat dan bersemangat dalam pembelajaran.
.
Semoga bermanfaat.

#HealthDrZubaidi


“Kalau Ibu Ada Dia Pukul Tak…?”-Cucu Kerap Gaduh, Cara Atuk Raissudin Hamzah Nasihatkan Cucu Undang Sebak!

Semua ibu bapa tahu apabila datuk atau nenek menjaga cucu, kebiasaannya mereka pasti akan manjakan anak-anak kita secara berlebih-lebihan. Namun perkongsian daripada Shuib baru-baru ini, dilihat bapa mertuanya begitu tegas melayan ragam anak-anaknya yang suka bergaduh. Bagi Shuib Ini semua itu hanya teguran seorang atok untuk cucu-cucunya, melentur buluh biarlah dari rebungnya.

Menerusi video pendek yang dimuatnaik Shuib di Instagram Allahyarham Siti Sarah Raissuddin ada memaparkan, ketiga-tiga anaknya iaitu Uwais, Talita dan Matin baru sahaja lepas bergaduh. Atas sebab itu, mereka bertiga dipanggil untuk ‘mengadap’ datuk mereka, Raissuddin Hamzah yang sedang duduk di atas sofa sambil memegang rotan di tangan.

Atok Marah Sebab Sayang
Berhadapan situasi dimarah  dengan tegas oleh atuk mereka agar jangan bergaduh lagi, menyebabkan Uwais, Talita dan Matin terpaku berdiri sambil menangis.

Tambah-tambah lagi bila Raissuddin turut memberi ‘amaran’ akan memisahkan cucu-cucunya jika bergaduh lagi. Seorang akan di hantar ke Kepung, seorang di Klang dan seorang lagi di Ulu Klang.

Mendengar sahaja atuk mereka berkata begitu, Matin terus memohon maaf sambil menangis teresak-esak. Kemudian diikuti oleh Talita dan begitu juga Uwais memohon maaf dalam rasa penuh kesedihan dan berjanji tidak akan mengulangi perbuatan bergaduh sesama adik beradik.

Ramai yang tunggu perkembangan anak-anak, dekat sini kami akan kongsikan suka, duka, gelak, tawa mereka.. Macam-macam ragam sementara nak besar 😂

Ini semua hanya teguran seorang atok untuk cucu-cucunya, melentur buluh biarlah dari rebungnya. Terima kasih tak terhingga kepada semua yang sentiasa mendoakan mereka, semoga doa-doa yang baik itu berbalik kepada kamu semua ya 🙏🏻

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Jangan Ingat Isteri Jer, Suami Pun Boleh Nusyuz. Mesti Tahu Ilmu Rumahtangga Ni.

Setiap pasangan yang berkahwin sudah tentukan kebahagian buat diri dan pasanganya. Namun, kadang kala ada ombak yang datang melanda yang mengundang kepada keruntuhan.

Apabila berlaku masalah rumahtangga, pasangan akan menyalahi antara satu sama lain sehingga ada suami menganggap isterinya telah nusyuz. Hakikatnya suami juga boleh nusyuz dalam erti lain.

Ramai yang tau, apabila isteri enggan taat pada perintah suami, disisi syarak ia disebut sebagai nusyuz. Jika seorang isteri disabitkan nusyuz oleh Mahkamah, maka, dia dah tak berhak untuk terima nafkah dari seorang suami.

Tapi, ramai yang tak tahu, selain isteri, suami juga boleh dikira sebagai nusyuz. Cuma perkara ini jarang kedengaran sebab isteri jarang nak mohon suami disabitkan nusyuz sebabnya, suami yang beri nafkah khasnya. Tapi, sama ke nusyuz isteri dan suami? Mari saya kongsikan.

Bila Yang Dikatakan Suami Nusyuz?

Kalau isteri isteri itu dianggap nusyuz bila dia tidak mentaati perintah suaminya, maka suami pula dikira nusyuz bila dia mengabaikan tanggungjawab yang telah diamanahkan kepada dirinya sebagai suami.

Apa tanda-tanda suami Nusyuz?

?? Nusyuz suami melalui percakapan;

– Suami boleh dikira nusyuz disisi syarak jika dia seringkali tidak mahu bercakap dengan isterinya dan bercakap kasar. Kasar disini bermaksud sering memanggil isteri dengan perkataan yang keji dan tidak sepatutnya. Dan ada ketika memberi gelaran yang jijik pada isteri dan mencarut dalam perbualan.

– Suami juga boleh dikira nusyuz jika dia mengarahkan isterinya untuk melakukan perbuatan yang bertentangan dengan hukum syarak. Contohnya, menyuruh isteri melacur untuk cari pendapatan. Nauzubillah.

?? Nusyuz suami melalui perbuatan;

– Suami dikira nusyuz bila dia langsung tidak melakukan hubungan kelamin dengan isterinya tanpa sebab yang dibenarkan oleh syarak. Bahkan lebih teruk bila dia berzina dengan wanita lain selain dari isterinya untuk puaskan nafsu.

– Paling dikira nusyuz bila suami bertindak kejam dan keras terhadap isteri seperti memukul, menarik rambut, menggigit dan lain-lain yang boleb datangkan kecederaan pada tubuh badan isteri. Kasihankanlah isterimu itu wahai lelaki.

– Nusyuz juga bagi suami yang tidak menyediakan nafkah yang sewajarnya dari segi makan minum, pakaian dan tempat tinggal kepada isteri tetapi menghabiskan duitnya kepada benda yang tidak berfaedah seperti membeli rokok. Mintak maaf, ini hakikat.

– Tidak memelihara kehormatan isteri juga boleh dikira sebagai nusyuz dimana sering membuka aib isteri tambah-tambah hal dalam kain. Dan nusyuz juga bagi suami yang berpoligami tetapi tidak berlaku adil terhadap isteri-isterinya.

Walaupun nusyuz suami ini tidak dituntut disisi undang-undang, tetapi dosanya amatlah besar disisi Allah kerana isteri itu adalah amanahnya yang paling besar. Saya sangat tidak bersetuju bila kaum suami asyik salahkan isterinya nusyuz sedangkan dia tidak semak kenusyuzan dia terlebih dahulu sebelum nak nusyuzkan isteri.

Tuduh Isteri Nusyuz, Kau Pun Apa Kurangnya
Fahmi Ramli


Rupanya Ini Punca Sakit Belakang Semasa Haid.  Ikuti Info Doktor Ini.

Kedatangan haid bagi wanita yang normal bukan saja dimulai dengan pendarahan haid, tetapi ia boleh menyebabkan sakit dan rasa tidak selesa di bahagian abdomen, rasa kembung perut dan sakit kepala bagi kebanyakan wanita. Selain berasa sakit di bahagian bawah perut (suprapubic), ramai wanita yang mengadu mengalami lenguh dan kesakitan pada bahagian tengah pinggang, yang disebut lower back pain.

.
Ia bermula beberapa hari sebelum atau selepas kedatangan darah haid dan akan hilang selepas beberapa hari. Ia tidak mendatangkan bahaya dan bukan tanda-tanda sebarang masalah besar. Rasa tidak selesa sebegini selalunya berlaku pada peringkat sederhana, di mana seorang wanita boleh mengabaikannya, tetapi ada wanita yang mengalami kesakitan yang terlalu kuat sehingga mengganggu aktiviti seharian.

Jadi apakah punca sakit belakang pinggang ketika haid?

.
Sakit di bahagian bawah abdomen dan sakit di bahagian belakang selalunya dianggap normal akibat pengeluaran hormon Prostaglandin yang menggalakkan pengecutan rahim untuk mengeluarkan darah haid dalam rahim. Pengeluaran hormon Prostaglandin yang banyak akan menyebabkan pengecutan rahim secara berlebihan dan ini menyebabkan sakit, bukan saja pada bahagian bawah perut yang kuat,tetapi juga pada bahagian belakang pinggang.

.
Dalam kebanyakan kes, sakit yang terlalu kuat boleh jadi disebabkan oleh masalah-masalah penyakit lain yang lebih serius seperti jangkitan kuman (Pelvic Inflammatory Disease), endometriosis dan fibroid. Tanda-tanda seseorang wanita itu mengalami masalah yang lebih serius adalah apabila seseorang wanita itu mengalami senggugut yang melampau pada setiap bulan, sehingga terpaksa mengambil beberapa hari cuti kerana tidak mampu melakukan kerja.

Saya menasihatkan wanita-wanita seperti ini agar menjalani pemeriksaan doktor bagi mengesan masalah yang lebih serius. Doktor akan melakukan pemeriksaan fizikal terutama pada bahagian kemaluan untuk memeriksa rahim. Ini termasuk pemeriksaan ultrasound, bagi mendapat gambaran imej struktur rahim di dalam abdomen. Oleh itu, saya mencadangkan agar mencari doktor wanita Muslim agar pemeriksaan dapat dialkukan dengan baik dan aurat dapat dijaga.

Ada beberapa cara yang boleh diamalkan untuk mengelakkan rasa senggugut yang teruk. Antaranya :

1. Melakukan senaman ringan. Ada beberapa kajian menunjukkan wanita yang melakukan senaman ringan mendapat manfaat kelegaan bagi sakit senggugut yag kuat.

2. Mengekalkan pemakanan yang seimbang dan sihat, dan mengambil suplemen yang mempunyai nutrisi vitamin B dan magnesium.

3. Minum air secukupnya, sekurang-kurangnya 1.5-2 liter dalam sehari.

4. Boleh tuam menggunakan beg plastik atau beg kulit yang berisi air suam pada bahagian bawah perut bagi mendapatkan kelegaan.

6. Akhir sekali, boleh mengambil ubat penahan sakit yang ringan seperti acetaminophen dan paracetamol. Jika tidak berkesan, boleh gunakan penahan sakit yang lebih baik seperti ibuprofen atau naproxen, beberapa hari sebelum kedatangan haid.

Sumber: Dr Zubaidi Hj Ahmad


“Allah Bagi Rasa Nikmat Jadi Ibu Sebentar. Terjentik Sungguh ‘RASA Itu.”  Elizad Kongsi Berita Keguguran!

Umum mengetahui pelakon dan hos, Siti Elizad sedang mencuba rawatan IVF bagi mendapatkan anak. Sebelum ini, dia berkongsi momen ketika melakukan rawatan tersebut.

Namun rezeki tidak memihak kepadanya dan suami . Terbaru,  dia berkongsi berita sedih apabila keguguran. menurutnya, dia hanya sempat merasai nikmat menjadi ibu selama seminggu sahaja.

Menurut Elizad atau nama sebenarnya, Siti Elizad Sharifuddin, 36, kandungannya tidak kuat dan berlaku pendarahan.

“Allah bagi rasa nikmat jadi Ibu tu minggu lepas tapi Dia ambil balik. Terjentik sungguh “rasa “ itu. Dimaklumkan hamil minggu lepas. Masyaallah dia punya gembira tu tak tau nak kata, sebab dah lama menanti.

“Tapi kandungan tak kuat dan bleeding. Tak tau nak gambarkan perasan macam mana . Terduduk seketika,” katanya yang memuat naik berita tersebut di akaun Instagram miliknya.

Penyampai radio Sinar itu difahamkan hamil selepas menjalani sesi rawatan kesuburan persenyawaan in-vitro (IVF).

Pun begitu, Elizad tetap bersangka baik dan tidak akan pernah berputus asa untuk mendapatkan cahaya mata.

Dalam pada itu, Elizad dijadualkan untuk menjalani rawatan IVF seterusnya pada Januari 2021.

“Tak mengapa, Insya-Allah ada rezeki lain. Husnuzon, bersangka baik. I will never give up. I will always be positive & will keep on praying.

“See you again Doctor on January 2021. Thank you to those who been very supportive & keep praying for my IVF journey,” beritahunya.

Elizad menjalani sesi IVF pada 21 Oktober lalu di sebuah hospital swatsa. Pasangan ini sudah mendirikan rumah tangga sejak 2015 dan masih menantikan zuriat sulung mereka.


Bukan Je Buat Perut Kenyang Tak Payah Makan Malam, Jus Diet Sihat Ni Bantu Ibu-Ibu Maintain Fit!

Siapa peggemar epal hijau pastinya beruntung kerana dari sebiji epal yang kita makan bukan hanya sedap bahkan ada banyak rahsia dan khasiat yang tersembunyi.

Epal hijau bukan hanya tinggi serat bahkan ia mengandungi mineral lain seperti zat besi, zink, manganese dan potassium.

Malah sebagai buah yang memiliki kalori rendah, ia amat disyorkan untuk menurunkan berat badan. Apabila digabungkan dengan timun, lemon dan madu memberikan hasil yang terbaik untuk kesihatan tubuh seseorang.
Jom cuba buat jus diet dengan menggunakan bahan-bahan ini.

DIET
Maintain’ Fit!

Bagi yang ingin diet tapi tak mahu makan berat di waktu malam.

Buat jus diet menggunakan bahan yang menyehatkan dan mengenyangkan perut

Bahan-bahannya:

1 biji epal hijau
1/2 biji timun
2 slice lemon, ambil jus je
1-2 sudu besar madu
Air suam untuk kisar

Cara membuatnya:
Semua bahan di atas ini dikisar.
Terpulang kepada individu nak tapis. Rugi jika tapis sebab fiber tinggi hampas dia.
Sukatan jus untuk 1 gelas gedabak ni ye.
KHASIAT TIMUN
Mengandungi kandungan tinggi kalium, magnesium dan silikon yang sangat berguna untuk kesihatan dan kecantikan kulit. Sebab itu banyak terdapat rawatan spa yang berasaskan timun. Selain tu timun ni jugak boleh buang toksin dalam badan dan bagi sejuk badan.

KHASIAT EPAL HIJAU
Kurangkan kolestrol dalam badan, kurangkan risiko sakit jantung. Siapa yang ada masalah sembelit, elok makan epal hijau.
KHASIAT LEMON
Tinggi dengan Vitamin C, boleh kurangkan risiko kanser dan juga dapat membersihkan usus kita.


‘Saya Boleh Korban Dulu Masa Bersama Keluarga. Asalkan Rakyat Ikut Perintah Kerajaan.’ Deep Kisah Anggota Polis Ini.

Saat kita saban hari bersama anak-anak dan ahli keluarga lain di rumah, ada insan sebaliknya. Mereka ini pastinya barisan hadapan yang perlu bekerja tanpa mengira masa dan keselamatan diri demi memastikan rantaian covid-19 putus agar wabak ini disisihkan di negara ini.

Menerusi kisah barisan hadapan yang dipaparkan oleh Harian metro cukup terkesan mengenai kisah seorang anggota polis yang hilang dakapan manja anak-anak ekoran virus bahaya ini.

“Biasanya balik sahaja dari kerja, saya terus memeluk anak-anak, namun kini, saya perlu lebih berhati-hati menjaga jarak demi keselamatan mereka,” luah seorang petugas barisan hadapan Perintah Kawalan Pergerakan (PKP).

Anggota polis, Koperal Mohd Rizaiman Omar, yang bertugas di Balai Polis Rantau Panjang, adalah antara individu yang pernah terbabit memastikan pengebumian jenazah mangsa Covid-19 berjalan lancar selain menjalankan tugas membuat rondaan.

Dia yang juga bapa kepada tiga cahaya mata berusia lima bulan sehingga lapan tahun berkata, situasi masa kini menyebabkan masanya bersama keluarga agak terhad namun demi tugas pada masyarakat dan negara, dia terus tabah menjalankan tugas.

Tidak mengapa, saya boleh korbankan dulu masa bersama keluarga.

“Yang penting dapat memastikan rakyat akur dan ikut segala perintah kerajaan. Memang tanggungjawab saya sebagai petugas barisan hadapan untuk memastikan segalanya berjalan lancar.

“Memang banyak pengalaman sepanjang 12 hari PKP dilaksanakan, saya berhadapan dengan pelbagai ragam manusia tidak kira peringkat umur yang ada masanya tidak memberi kerjasama baik. Saya dan anggota lain tidak berputus asa menerangkan kepada masyarakat pentingnya untuk kita memutuskan rantaian Covid-19 ini.

“Setiap kali pulang dari kerja saya pastikan tidak dekat dengan anak atau isteri sebaliknya terus membersihkan diri supaya saya tidak menjadi pembawa wabak tanpa disedari,” katanya yang sudah 14 tahun berkhidmat sebagai anggota polis.

Semoga rakyat Malaysia patuh kepada arahan duduk di rumah supaya memudahkan kerja barisan hadapan ini dan sekali gua mematikan rantaian covid-19 ini.


Disahkan Mengidap Kanser. Wanita Ni Cepat-cepat Pujuk Hati Dengan Sabar!

Membaca luahan hati yang ditulis oleh Puan Norliza Husain yang juga disahkan mengidap kanser fibromatosis kaki kiri, cukup menyentuh hati.

Walau diuji, namun tetap sabar. Ikuti kisahnya itu.

Bismillahirohmanirohim..

Norliza Bt Husain Itu adalah aku..
Apa yang terjadi dalam kehidupan aku..sudah tertulis..sudah tercatat..

Dari kecil lagi..aku sudah diuji dengan airmata kesabaran..ya bagi aku mungkin sukar untuk diucapkn disini..”APA”..cukuplah Allah mengetahuinya..bagaimana aku melaluinya..

Tapi semua itu telah berlalu..walaupun sampai hari ini..aku masih juga ada lagi rasa kesedihan itu..tpi aku pujukkan hati dengan perkataan “SABAR”.. Dahulu peneman setiaku..adalah novel-novel yang sentiasa ada dengan aku..memang aku suka membaca menulis…hobi aku meluahkan segala isi hati aku ..dengan tulisan aku melalui puisi-pyisi..cerpen-cerpen yang aku karang sendri..

Kadang terfikir juga aku..Orang kata kalau waktu muda..selalu susah sedih..mungkin tua nanti akan senang, akan elok kehidupan orang tu..mungkin ada benar..atau mgkin kebetulan..semua itu adalah KetentuanNYA…ajal maut rezeki semua ditangan Allah..kita hanya mampu merancang..Allah yang menentukan..

Kalau diingat balik dahulu..orang kata ada duit dalam bank besa ada 20.00,boleh ambik 10.00..tapi aku. Ada berapa ringgit ja..ada orang kata ada duit 5.00 ja dalam poket..tapi aku besa tak dak ringgit..ada sen ja..

Ingat lagi masa tu..aku kutip semua syiling-syiling 5 sen..perguli tukar kat kedai..tak silap dapat dalam 5 @ 6 ringgit..untuk beli beras sekilo..dengan gula.
Aku tak malu langsung..sebab aku fikir..memang aku tak dak pun..nak malu buat apa..

Bila diingatkan balik memang susah..sedih aku fikir balik semua tu..bila kita sakit. tak boleh nak buat kerja..harap suami seorang…padahal duit nak guna banyak untuk rawatan..

Zaman la zaman yang semuanya mahal…
Dengan kekerapan aku ke husm,kubang kerian kelantan untuk rawatan memang tak dan..mungkin orang tak lalui..tak akan taw…
sakit bukan dipinta..Allah yang bagi..tak semua orang mampu mengharungi..begitu juga aku..
Kadang aku rasa..aku tak larat sangat…letih sangat.tapi aku cepat-cepar pujukkan hati..”SABAR”..

Allah uji sebab Allah sayang..Hang kenalah Kuat..’hang rasa ..hang teruk..ada orang lagi teruk pada hang”
Itulah Kehidupan..mungkin orang diuji dengan kesakitan dan kesusahan..tapi diberikan kebahagiaan kasih sayang..ada org diuji dengan kemewahan..kekayaan..tapi diberikan ujian..kekurangan masa serta kasih sayang..kerana kesibukan untuk mencari rezeki..
Itulah UJIAN…yang mungkin diuji pelbagai cara..tanpa kita sedar..

Sememangnya aku nak sihat..aku tak mau benda tu mai balik..aku sakit lama dah..bilik ot ni..berkali-kali masuk..cuma yang tak bleh aku lupa masa lepas aku sedar dari koma..masa tu doktor bagi satu alat..kat tangan..kalau sakit tekan..taw ubat apa..mofin..memang aku sakit sangat..yang aku tak taw nak cakap..kira nak tekan..bila tekan aku jadi “GILA”..

Aku akan nampak macam-macam ..aku nampak kain sutera depan aku dok terbang..aku nampak kanji yang ada carot kat atas kepala..aku nampak ulat besar-besar..didepan aku..paling tak leh lupa..aku pejam nampak bentuk otak ..eeerr. bukan nak bagi apa..doktor nak bagi hilang rasa sakit..kuatnya mofin tu..

Kalau nak bayangkan balik kesakitan yang aku rasa..beginilah keadaan tulang kering kaki aku yang dipotong..yang diganti tulang kecil kaki kanan aku dulu..sekian lama..semalam aku dapat snap juga dari meja doktor..

Camna aku rasa…aku sendiri tak boleh bayangkan kesakitan yang aku tanggung..doktor buat camtu..kerana nak selamatkan kaki aku dari kena potong..dan hospital sg.petani trnfer ke HUSM..Kubang Kerian Kelantan..walaupun cara itu juga mungkin dalam kajian..tapi seksanya melibatkan dua-dua kaki..

Sesungguhnya berat mata kita yang memandang, pastinya berat lagi bahu Puan Norliza yang menanggungnya. Oleh itu, untuk meringa beban keluarga ini bolehlah salurkan bantuan.

Disini disertakan akaun bank untuk yang ingin menderma.

Akaun Maybank : 102055018475

Norliza Bt Husain

No tel: 0175202434

Sumber : Chintaa Akmalnyza


Ubi Kayu Buat Goreng? Resipi Legend Ubi Yang Direbus Dan Diperap Rempah, Bikin Netizen Nak Cuba Masak!

Ubi kayu antara makanan yang popular bagi masyarakat kampung. Malah ia tanaman ini juga terkenal dengan sejarah kemerdekaan yang dikaitkan dengan ‘semangat ubi kayu.

Ubi kayu ini enak di makan sama ada cara rebus, dibuat sira atau dijadikan kuih. Malah ada juga yang memasak cara mengoreng.

Dekat rumah mak saya, kalau dia kata “Long, ada ubi goreng dekat dapur! Jamahlah sikit.” maknanya ada ubi rebus yang diperap rempah dan kemudiannya digoreng. Pernah cuba? Nak tahu resepi dia?

Ubi Rebus Goreng Berempah

Bahan-bahan: 4-6 orang makan
2 batang ubi (macam dalam gambar)
6 biji bawang merah ros
3 ulas bawang putih
2 sudu besar biji ketumbar
1 sudu besar serbuk kunyit
Garam secukup rasa

Cara masakan boleh lihat pada kapsyen setiap gambar.

Beberapa batang ubi kayu

Di Johor benda ini dipanggil ubi, singkatan kepada ubi kayu. Tempat lain, mungkin ubi tu merujuk kepada ubi kentang. Janga silap. OK, kupas kulit ubi kayu dan potong lebih kurang 4 inci.

Sementara tubggu ubi empuk, kita sediakan perapan yang digunakan untuk beri rasa lebih nikmat kepada ubi kita nanti. Hiris bawang merah ros dan bawang putih. Biji ketumbar kita tumbuk

Tumbuk pakai lesung. Letak garam secubit dua. Serbuk kunyit masuk sekali! Mohon jangan gunakan serbuk ketumbar, kerana ubi kita akan jadi gelap. Tak cantik.

Nampaknya ubi kita dah empuk. Nasib baik air tak kering semasa kita sedap menumbuk tadi. Kalau kering, alamat ubi kayu kita jadi kayu arang. Kenapa nak kena rebus dulu?

Sebab ubi rebus lebih menyerap rempah. Ubi rebus tu kita tos, rehatkan sekejap biar sejuk dan dipotong 4. Jangan kecil sangat. Ubi ni dah empuk kalau potong kecil, nanti dia mudah berderai.

Kemudian, campurkan bawang merah, bawang putih dan bumbu tumbuk tadi ke atas ubi. Kemudian, gaulkan semua bahan ni dengan tangan. Biar tangan kuning tak apa. Jangan otak kuning.

Bolehlah ni. OK biar ubi ni diperap dalam 10-20 minit. Biar ubi serap sikit rasa rempah tu. Sebenarnya, kalau kau orang nak ubi ni pedas pun boleh. Letak serbuk cili sikit.

Dah perap, maka masa untuk menggoreng! Gunakan api yang kuat. Goreng sampai ubi jadi keemasan, dan bawang jadi rangup! Oleh kerana ubi ni dah rebus, tak risau dia keras.

Itu dia! Tengok bawang goreng tu! Itu pelaris tu. Kadang-kadang berebut dengan orang rumah! Tak percaya? Cubalah buat dulu!


Nak Nampak Rumah Terlebih Bersih Sempena Raya Ni, Perlu Guna Cuka Ye!

Semakin hampir nak raya semakin rancak pula ibu-ibu membersihkan rumah agar nampak berseri, kemas dan selesa untuk menerima tetamu. Oleh itu, bagi memudahkan urusan tersebut jangan lupa untuk menggunakan cuka!

Mungkin ada antara ibu-ibu tidak biasa untuk menggunakan cuka sebagai agen pembersih melainkan hanya menggunakan cuka di dalam masakan. Jika ibu-ibu ingin tahu, sebenarnya cuka ini banyak manfaat lain. Nak tahu apa kegunaan cuka, jom kita semak.

Jangan tak percaya, cuka juga boleh digunakan untuk mematikan rumpai yang tumbuh di laman rumah anda. Cara penyediaannya cukup mudah. Anda boleh terus tuangkan cuka di atas rumpai yang hendak dimusnahkan. Tahap asid yang terkandung dalam cuka itu akan merosakkan tumbesaran rumpai tanpa merosakkan kualiti tanah.

2. Cegah semut

Semut memang tidak suka terhidu bau cuka. Oleh itu sediakan bancuhan 1 bahagian cuka bersama satu bahagian air. Semburkan pada bahagian laluan semut sama ada di dalam rumah mahu pun di luar rumah. Hakikatnya semut tidak akan mati, tapi akan menghindari dari kawasan yang telah disemburkan cuka tadi.

3. Bunga dalam pasu bertahan lama

Umumnya kita suka menghias bunga segar di dalam rumah untuk diletakkan di atas meja makan dan sebagainya. Untuk memastikan bunga kekal segar dan tahan lama menurut Gardening Know How, campurkan 2 sudu cuka dan 1 sudu gula di dalam 1/2L air. Siap bancuhan tersebut, barulah letakkan jambangan bunga.

4. Membersihkan kesan karat

Jika perkakas memasak seperti pisau, sudu malah alatan berkebun cangkul, gunting dan sebagainya sudah mula berkarat, apa solusinya? Mudah sahaja ambil cuka dan rendamkan semua perkakas tersebut di dalam cuka semalaman. Kemudian keesokannya sental dengan berus dawai dan lihatlah hasilnya perkakasan kembali bersinar macam nampak baharu.

5. Bersihkan permukaan lantai

Cuka juga merupakan bahan terbaik untuk mencuci permukaan tile kediaman anda. Basahkan keseluruhan permukaan lantai dengan air terlebih dahulu dan tuangkan cuka secara merata. Biarkan 30-60 minit (tapi jangan sampai kering) dan gosok. Kotoran paling degil pun akan berjaya dibersihkan.

6. Bersihkan pasu lama

Cuba tengok pasu di luar rumah anda, mungkin sudah kelihatan kusam. Cara untuk mengilatkannya? Tak perlu guna sabun, gunakan cuka sahaja. Sediakan bancuhan 1 bahagian air bersama satu bahagian cuka. Rendamkan pasu di dalam bacuhan tersebut 30-60 minit, dan sental. Kotoran serta tindak balas miniral yang terhasil pada permukaan pasu yang nampak putih-putih tu akan bersih dengan mudah.

7. Cuci tangan lebih bersih

Ramai antara kita lebih selesa melakukan tugas-tugas membersihkan rumah tanpa menggunakan sarung tangan. Ini sebenarnya anda memberi peluang risiko yang tinggi untuk anda mendapat alahan. Cucian dengan air bersih sahaja tidak mencukupi. Anda perlukan sabun atau lebih baik cuci tangan dengan cuka. Ia ibarat anda sterill tangan selepas melakukan kerja-kerja pembersihan.

8. Menyegarkan sayuran

Jika sayur yang dibeli di pasar kurang segar, cubalah rendamkan sayur tersebut bersama rendaman air yang dicampur dengan sedikit cuka. Hasilnya sayur yang hendak dimasak terlihat kembali segar.


Racun Ulat Buatan Sendiri, Guna 3 Bahan Dapur Saja, Berkesan dan Jimat!

Tanaman kecil-kecilan kita di rumah seperti pokok cili, pokok daun kari, daun kunyit dan sebagainya selalu menjadi mangsa ulat. Habis tanam-tanaman jadi mangsa si ulat kecil ni.

Daun pokok kita yang segar bugar habis dibotakkan si ulat kecil ni. Geram juga melihatnya. Sebenarnya ada cara untuk hasilkan racun buatan sendiri bagi mengelakkan ulat-ulat ini dari terus berleluasa di pokok kesayangan kita. Bagaimana?

Makcik ni ada la tanam pokok-pokok dalam pasu seperti pokok limau kasturi, limau purut, pandan, daun kesum, halia, kunyit, kencur, serai dan lain-lain. Tapi musuh utama dalam industri adalah ulat.

Bila melawat pokok je, daun-daun semua dah botak. Bawah pokok berterabur benda bulat-bulat macam biji sawi yang merupakan najis En Ulat. So bagi mengelak dari pencabulan ke atas pokok kesayanganku itu, bolehlah dibunuh dengan racun buatan sendiri.

Bahan-bahan:
Bawang Putih
Cili
Sabun Basuh Pinggan

Cara:

1. Tumbukkan cili padi dan bawang putih bersama-sama.

2. Tumbuk dengan kulit dan tangkai pun boleh. Sukatan pun ikut suka hati, sesedap rasa.

3. Dah lumat, masukkan dalam bekas.

4. Lepas tu, campurkan sedikit air. Biarkan sejam dua untuk meresapkan kepanasan cili tadi ke air.

5. Tapis dan masukkan dalam bekas yang kita nak gunakan untuk spray.

6. Masukkan 1 sudu besar sabun basuh pinggan dan goncang.

Boleh la di spraykan ke pokok-pokok kita. Gerenti En Ulat akan menggeletek kepanasan. Berkesan dan paling penting jimat!

Lebihan bahan tumbuk sambal belacan bolehlah dibancuh sedikit dengan sabun basuh pinggan kita. Dah jadi seperti petua yang diajarkan oleh saudari kita ni.
Paling penting sekali JIMAT! Jadi jom kita cuba.


“Beri Salah, Tak Beri Salah.” Duit Raya Jadi Isu, Jangan Sampai Hilang Saudara Mara. Deep Perkongsian Ini.

Isu duit raya viral apabila seorang wanita melahirkan rasa tak puas hati kepada saudara maranya ekoran duit raya yang sedikit kini diperkatakan. Namun dalam hal ini, kita perlu husnuzon.

Kawan-kawan,

Saya fikir hal duit raya antara emak saudara dengan anak saudara itu ada pincangnya. Boleh jadi:

1. Tersalah sampul. Ini biasa terjadi. Pernah 1 tahun dulu anak kami terima sampul kosong dari orang yang berada. Kami anggap ianya tersalah.

2. Boleh jadi juga kerana ia adalah bajet setiap tahun. Contoh, sudah bajet RM10,000 untuk duit raya, namun dibahagikan kepada 2,000 orang. Normal juga RM5 itu.

3. Boleh juga silap sampul. Ingatkan dah bagi sampul untuk makcik pakcik. Namun tersalah beri yang anak-anak punya.

Isunya makcik itu meluah rasa tak puas hati. Tak fikir panjang dan akhirnya merana diri kerana dihentam ramainya orang termasuk dari keluarga sendiri.

Dan apabila luahan itu di media sosial, orang luar yang tak tahu menahu isu dalam rumah, jadi tahu.

Pengajarannya, diam sahaja dapat berapa. Kita sering lihat orang pakai kereta besar bagai. Namun orang tak tahu betapa dia sedang dalam susah atau senang.

Sepanjang saya beraya tahun ini, boleh kata bisnes masing-masing agak perlahan. Dan semua itu menjadikan pemberian ikhlas duit raya juga agak berkurangan.

Kena beringat bab nak marah wahai kawan-kawan, sungguhlah dia makcik yang terlepas cakap.

Namun kena ingat, dia sama macam kita juga. Yang mana masa adik beradik kita dapat anak, kita yang jadi mak pak saudara ini gembira sangat melihat anak-anak tersebut. Peluk cium sayang sangat melihat mereka.

Dan apabila kita dah besar, kita melihat emak saudara kita dah tua. Dan dia juga melihat kita nampak berjaya begitu begini.

Dia ingat, dia nampak, dia tahu bagaimana kita membesar. Dan boleh jadi dia berharap kita hulur sedikit apa yang kita ada untuk mereka.

Relaks sahaja memberi. Tak suka, suka, benci, marah sekalipun, itulah adik beradik ibu bapa kita yang ada. Pertalian itu takkan boleh putus. Sentuh, tak batal wuduk.

Kawan-kawan,

Marah, berpada-pada kepada orang tua. Silap dia untuk kita belajar. Boleh jadi kita juga akan jadi orang tua jika diberi kesempatan waktu. Masa itu kita pula melihat anak-anak saudara kita yang berjaya sakan namun nak hulur salam pun susah kepada kita.

Hari ini, semua benda kita tulis di media sosial. Tersilap, tiada tegur. Terus dimaki hamun tak peduli orang itu tua atau muda.

Yang masih remaja mencaci dengan penuh yakin. Yang dah ada anak, memaki tanpa sikit pun simpati.

Buat anak saudara tersebut, baiknya kamu menulis dengan adab yang tinggi. Saya puji kamu punya sahsiah. Teruskan begitu dan jadilah anak yang baik setiap masa.

Hidup ini bukan untuk kita tunjuk kita punya ikhlas, namun perbuatan itu orang lihat sekilas pun tahu kita di tahap mana.

Makcik tersebut pasti belajar banyaknya benda semasa raya kali ini. Mengeluh dapat sedikit dengan memberi reaksi buruk akhirnya mengembalikan keburukan itu kepadanya sendiri.

Dan kita juga, belajarlah. Supaya kita juga tak buat benda sama kepada orang lain.

Raya di zaman teknologi tinggi ini sungguhlah banyak medan dapat kita tengok baik-baik mana lubang-lubang yang kita nak tutup.

Beri salah, tak beri salah.
Beri sedikit salah, beri banyak salah.

Dunia hari ini, jika tak merungut, tak sah. Jadilah kita manusia-manusia yang berharap kepada sesuatu. Apabila kita tak dapat, kita kecewa.

Dan kita luah semua itu di media sosial. Sedangkan ia adalah ruang orang lain melihat. Kita tak sedar boleh jadi yang membaca itu sedang iri, atau sedang gelisah atau sedang apa. Dan kita termasuk ke dalam lubang paling hina di hari yang paling mulia.

Belajarlah kawan-kawan.

Begitulah.

Khairul Hakimin Muhammad,
Tenang-tenang semua.


“Saya Maafkan Suami.” Pavithra Mahu Teruskan Rancangan Masakan Di Youtube Bersama Suami, Minta Orang Ramai Sokong!

Baru-baru ini kita dikejutkan dengan kisah suami YouTuber sensasi, S Pavithra dihadapkan ke Mahkamah Sesyen Ipoh atas pertuduhan memiliki sabit di tempat awam Selasa lalu.

M Sugu, 29, mengaku tidak bersalah dan minta dibicarakan selepas pertuduhan dibacakan dalam bahasa Tamil di hadapan Hakim Mohd Fauzi Mohd Nasir.

Mengikut pertuduhan, tertuduh didakwa memiliki senjata berbahaya iaitu sabit berukuran 26 inci bertulis ‘tiger’ di parkir Wad Paliatuf PCU, Hospital Raja Permaisuri Bainun (HRPB) di sini pada jam 6 petang.

Begitupun, Pavithra kelihatan tenang ketika ditanya pihak media berhubung kes pendakwaan terhadap suaminya.

“Saya maafkan suami”. Itu ungkapan ringkas diberikan oleh Pavithra berhubung konflik melibatkan dia dan suaminya yang agak mengejutkan masyarakat di seluruh negara sejak beberapa hari ini.

Pavithra berkata, dia tidak mahu lagi memikirkan masalah berlaku, sebaliknya mahu fokus kepada kehidupan mereka sekeluarga termasuk kembali meneruskan program masakan di YouTube.

“Apa yang terjadi semuanya berkaitan masalah keluarga dan saya sudah maafkan suami atas apa yang berlaku.

Pavithra yang turut kelihatan sedih itu juga memohon kepada orang ramai untuk terus memberi sokongan terhadap program masakan kendalian mereka di saluran YouTube ‘Sugu Pavithra.

“Saya dan suami akan teruskan kehidupan seperti biasa dan kami akan kembali bersama meneruskan rancangan masakan di YouTube pada bila-bila masa sahaja.

“Saya harap tiada yang salah faham dan saya sendiri pun tidak ambil hati atas apa juga komen diberikan netizen di media sosial. Teruslah beri sokongan kepada kami,” katanya.

Tambah Pavithra, dia juga telah menjelaskan bayaran jaminan RM10,000 yang dikenakan ke atas suaminya.

Sumber : Harian Metro


Nampak Biasa Aje Bila Isteri Masak Bulan Ramadan Tapi Ini Manfaatnya. Ustaz Ini Beri Penjelasan.

Setiap wanita ingin menjadi seorang isteri yang terbaik kepada suaminya. Begitu juga soal menyediakan juadah buat keluarga tercinta.

Menerusi facebook, seorang ustaz Khairul Basri Anuar menyuarakan pendapat bahawa ketika bulan ramadan adalah waktu para isteri mengadakan pahala hanya dengan memasak juadah berbuka puasa.

IKUTI PERKONGSIANNYA

Orang yang paling banyak pahala puasa di rumah musim PKP ni ialah isteri-isteri dan mak-mak kita.

Apa sebabnya?

Sebab mereka ni masak setiap petang untuk seisi rumah berbuka puasa.

Nampak macam biasa-biasa je masak setiap petang bulan puasa kan? Tapi sebenarnya pahala mereka bukan kaleng-kaleng tau!

Sebanyak mana ahli keluarga yang makan masakan yang mereka masak, semua pahala puasa diorang tu mereka akan dapat.

Pahala puasa suami.

Pahala puasa anak-anak. Lagi ramai anak, lagi banyak pahala puasanya.

Pahala puasa mertua kalau ‘tersangkut’ rumah mertua.

Rasulullah SAW cakap, orang yang beri makan kepada orang yang berpuasa, dia akan dapat pahala puasa orang yang makan makanan yang dia beri.

Kita ingat makanan yang kita sedekah je kan? Yang tu betul la.

Tapi, kalau kita masak untuk berbuka puasa pun, itu dikira beri makan orang puasa jugak.

Jadi, isteri-isteri dan mak-mak jangan pernah rasa letih untuk masak petang-petang. Sebab pahalanya sangat besar.

Walau masak tak jadi ke. Walau masak tak sedap ke. Itu lain cerita.

Yang penting, masak saja. Lepas tu ada orang makan untuk buka puasa. Dah dicatat pahala sama dengan pahala puasa setiap orang yang makan masakan tu.

Hebat… hebat….

Apa lagi kalau masak dengan ikhlas. Masak dengan wajah manis. Masak sambil berzikir. Masak sambil dengar bacaan Al-Quran.

Lagi la bertambah banyak pahalanya tu.

Share ilmu ni kat mak dan isteri kita. Semoga mereka semua bahagia dunia dan akhirat.


Wanita Ini Kongsi Tindakan Apa Nak Buat Bila Suami Meninggal, Hak Isteri Dan Anak-Anak Kena Tahu!

Isu mengenai faraid atau harta sepencarian sering kali menjadi topik yang dibincangkan lantaran masih ada yang masih kurang kesedarang mengenai hak-hak yang sepatutnya diketahui.

Malah ada segelintir wanita yang kematian suami tidak mengetahui haknya ke atas harta peninggalan suami sehingga di tindas.

Perkongsian ini dipaparkan oleh wanita ini mendidik agar wanita atau balu alert mengenai apa yang harus dilakukan apabila pemergian suami. Ia bukan semata harta, tetapi untuk mendedahkan mengenai hak balu dan anak yang ditinggalkan bagi meneruskan kelangsungan hidup. Moga dijadikan iktibar bersama di bulan mulia ini.

Di dalam Islam nafkah kepada wanita yang kematian suami dan anak-anaknya selama tempoh edah 4 bulan 10 hari dipertanggungjawabkan ke atas bapa si arwah. Jika bapa si arwah sudah meninggal dunia, maka adik-beradik lelaki si arwah BERTANGGUNGJAWAB memberi nafkah kepada si balu dan anak-anak yatim itu dalam tempoh edah berkenaan.

PEMBERIAN NAFKAH PADA BALU

Pemberian nafkah bukan bermakna sekali datang melawat bagi RM 50. Pemberian nafkah bermaksud pastikan makanan mencukupi untuk si balu dan anak-anaknya selama 4 bulan 10 hari. Rumah dibayar bulanannya kepada pihak bank selama 4 bulan 10 hari. Jika rumah sewa, bapa si arwah dan adik-beradik lelaki si arwah bayar sewa rumah yang diduduki si arwah bersama isterinya itu selama 4 bulan 10 hari. Si balu ada duit minyak kereta untuk hantar anak-anak ke sekolah. Itu maksud nafkah dalam edah bagi balu yang kematian suami.

Pemberian nafkah kepada balu semasa dalam edah selepas kematian suaminya TIDAK BOLEH membabitkan harta yang ditinggalkan arwah KECUALI si bapa arwah dan adik-beradik lelakinya itu TERLALU MISKIN.

Maka dibolehkan mengambil harta si arwah sekadar mencukupi untuk menanggung nafkah si balu dan anak yatim itu dalam tempoh edah. Bapa si arwah TIDAK BOLEH mengambil untuk diri sendiri apatah lagi untuk dibahagi-bahagikan dengan anak-anak yang lain kerana SANGAT JELAS HAK ANAK YATIM ADA DALAM HARTA BERKENAAN. Sila buka kitab Bab Anak Yatim, terlalu jelas huraiannya, cuma yang pasti SATU SEN PUN HAK ANAK YATIM KITA TIDAK BOLEH AMBIL. Si balu sebagai penjaga anak-anak yatim itu mempunyai hak ke atas harta peninggalan arwah suaminya.

Tempoh edah 4 bulan 10 hari dikurniakan Allah SWT kepada si balu, anak-anak yatim dan keluarga si arwah supaya “semua orang” dapat bertenang dan tak perlu “gelabah beruk” dalam memikirkan apakah langkah seterusnya untuk masa depan anak yatim itu, bukannya tempoh edah itu untuk saudara-mara mengeluh-ngeluh “kami ni nak merasa juga harta si arwah”. Masa arwah masih hidup kenapa “malu-malu untuk mintak hartanya”. Mengapa perlu tunggu dia mati???

Hukum ini sudah terlalu lama diabaikan oleh orang Melayu Islam di Malaysia.
Bab Hadiah Dari Suami Kepada Isterinya SEMASA SUAMI MASIH HIDUP, tak kiralah dalam bentuk apa seperti wang tunai dalam akaun bank bersama, atau jam tangan, atau rumah, atau apa sahaja hadiah tanda cinta si suami kepada isterinya maka KESEMUA YANG DIHADIAHKAN ITU TIDAK BOLEH DIFARAIDKAN. Ianya sudah menjadi HAK MUTLAK SI BALU.

Saya nak tanyalah, korang yang lelaki ni okay ker dalam kubur nanti apabila tahu hadiah yang korang beri kepada isteri semasa anniversary dengan harapan isteri bertambah cinta pada korang, menjadi rebutan adik-beradik korang bila korang dah mati?? Korang okay ker dalam kubur tu jika korang tahu isteri korang tengah bergelut mencari duit untuk memberi makan anak-anak benih korang dalam keadaan adik-beradik korang sebok berebut harta korang?? Korang okay ker dalam kubur tu?? 🤔

Satu lagi perangai buruk orang Malaysia adalah sangat suka “acah takut” apabila berhadapan dengan balu yang tidak pernah bekerja sepanjang perkahwinan. Kononnya “acah bimbang” si balu tidak pandai menguruskan harta si arwah yang sedikit itu. Alangkan masa hidup si arwah beri kesemua gajinya kepada si isteri, takkanlah si isteri masih tidak pandai menguruskan harta suaminya? Kenapa si arwah tidak beri duit gajinya setiap bulan kepada adik-beradik dia jika dia tidak percaya kepada isterinya?

Harta sepencarian

KEPADA SEMUA WANITA..Apabila anda berhadapan dengan kemelut begini, TUNTUT HARTA SEPENCARIAN di mahkamah.

Harta Sepencarian adalah harta berupa wang, rumah, tanah, barangan atau APA SAHAJA yang dibeli atau diperolehi sepanjang perkahwinan berlangsung dan isteri mempunyai HAK KE ATAS SEPARUH HARTA berkenaan WALAUPUN si isteri TIDAK PERNAH BEKERJA sepanjang perkahwinan berlangsung. Ada dalam undang-undang negara kita.

Seorang rakan saya yang mempunyai 5 orang anak pernah berjaya dalam tuntutannya ke atas Harta Sepencarian apabila ianya menjadi rebutan adik-beradik arwah suaminya. Kemelut tuntutan dari adik-beradik arwah suaminya, sehinggakan hakim menetapkan jika ada 12 batang sudu di dalam rumah yang didiami bersama arwah suaminya, maka rakan saya dapat 6 batang sudu dan adik-beradik arwah mendapat baki 6 batang sudu lagi.
Sofa ada 3 biji, pertama 3 seat, kedua 2 seat dan ketiga 1 seat, maka semasa pembahagian itu yang dipantau oleh wakil mahkamah dan wakil peguam kedua belah pihak, rakan saya berjaya mengambil sofa 3 seat kerana dia kata arwah suaminya selalu berbaring di atas ribanya di sofa 3 seat itu selama 15 tahun perkahwinan mereka.

Rakan saya mengalirkan airmata semasa meminta sofa 3 seat itu diberikan kepadanya. Rumah yang didiami bersama arwah suaminya dan mempunyai kenangan indah buat anak-anak yatim itu terpaksa dijual dan wang hasil jualan dibahagi dua antara rakan saya dan adik-beradik arwah suaminya. Saya melihat 5 anak yatim itu menangis semasa mengangkat beg baju mereka keluar dari rumah yang dibeli bapa mereka.

Saya perhatikan pembahagian berlaku dengan tenang walaupun adik-beradik arwah suaminya menghenyeh-henyeh rakan saya itu sebagai “janda kaya tak sedar diri” kerana mahu sofa (buka kamus apa makna menghenyeh). Rakan saya itu bukan tidak sedar diri, dia sedang rindu kepada arwah suaminya.
Apabila hitamnya hati, sehinggakan airmata anak-anak yatim itu tidak lagi mampu melembutkan bapa-bapa saudara yang sangat tamak hinggakan berkeras mahu sudu yang pernah menyuap makan anak-anak yatim itu selama 15 tahun juga mahu direbut.

Nasihat untuk lelaki

KEPADA ORANG LELAKI..
Pertama:
Ingatlah, sebaik mana pun hubungan anda dengan adik-beradik anda, JANGAN SESEKALI ANDA BERKATA “kalau aku takde nanti kau tolong tengok-tengokkan wife dan anak-anak aku, maklumlah wife aku tak pernah kerja”. Bila anda mati yang ditengok cumalah harta. Lapar atau tidak anak-anak anda tidak lagi menjadi perhatian mereka. Ayat anda tentang isteri anda yang “tidak pernah bekerja”, “lurus bendul” itu sahaja yang akan dijaja. Lebih baik semasa anda masih bernyawa, anda ajar isteri anda menguruskan harta bersama-sama, ajar isteri anda memandu, membaiki kereta dan lain-lain. Bukankah di dalam Islam tanggungjawab suami itu mendidik isterinya??
Kedua:
INGATLAH walau baik macamana pun hubungan anda dengan kawan-kawan lelaki anda, JANGAN SESEKALI ANDA CAKAP “bila aku takde nanti kau tolong tengok wife dan anak aku maklumlah wife aku tu lurus bendul”. Yaaa!! Kawan anda akan tengok wife anda, tetapi dalam pandangan yang berbeza. Ini kami biasa jumpa ketika membantu balu yang kesusahan. Dalam erti kata lain, tunggu masa nak ngap isteri korang sahaja. “Try Try Je, Kalau Dapat, Alhamdulillah” kata orang lelaki. Tak semua begitu ya, jadi kalau korang bukan perangai begitu, tak payahlah nak terasa hati dengan penulisan saya ini.

Pengajaran

Pengajaran kepada kita, jika seorang suami masih hidup, bertegaslah dengan adik-beradik sendiri tentang kewajipan semasa isteri dalam edah, BUAT WASIAT SIAP-SIAP. Dapat harta buat wasiat terus bukannya tunggu Izrael Datang Memanggil baharu nak sign wasiat. Utamakan hak isteri dan anak-anak kerana jika isteri dan anak-anak yatim tidak redha kehilangan hak mereka selepas anda mati, maka ianya akan berpanjangan hingga ke Akhirat. Anda mahu tersangkut ke Syurga kerana diadili dalam masa yang panjang di hadapan Allah SWT dan hampir terjerumus ke Neraka hanya kerana adik-beradik anda terambil 6 batang sudu hak anak anda yang merupakan anak yatim?? Fikir-fikirkanlah.


Isteri Hebat Kerana Suami Yang Hebat. Beginilah Cara Pasangan Nak Buat Rumahtangga Bahagia

Nak bina rumah tangga bahagia bukan senang. Malah rumahtangga yang normal pasti ada turun dan naiknya. Ada pahit, manis, masam dan masin. Cuma yang membezakan suatu rumahtangga adalah pasangan itu. Jika suaminya seorang yang hebat tentu pasanga hidupnya juga seorang yang hebat.

Saya kalau nampak kawan-kawan yang hebat; yang jadi speaker di konferens antarabangsa, yang jadi sukarelawan di tempat dilanda malapetaka, yang mendaki Everest atau menyelam di Pasifik, yang mudah saja lulus postgraduate exam sekali duduk; saya tak hairan sangat pada mereka.

Tapi saya kaguuuum sangat dengan pasangan hidup mereka. Mereka pasti superman atau superwoman yang menguruskan anak-anak dan rumahtangga di belakang tabir tunggang-terbalik berseorangan.

Orang yang hebat itu nampak hebat kerana ada individu yang lebih hebat mendorong mereka dalam diam. Mereka takkan mampu nampak hebat jika kehidupan dan rumahtangga mereka berantakan tanpa diurus.

Seperti saya dulu. Ada yang bertanya bagaimana saya yang asyik mengandung bersalin berderet-deret sewaktu bekerja sambil ambil master boleh lulus sekali duduk tanpa deferral.

Bukan saya yang hebat. Tapi suami dan ibubapa saya yang hebat.

Suami saya siap ambil cuti 2 minggu setiap kali sebelum exam besar saya. Supaya saya tak perlu fikirkan pasal rumah atau uruskan anak sepanjang tempoh tersebut dan tumpukan perhatian pada peperiksaan sahaja.

Jadi saya pun kena kerja keras juga. Tak sanggup saya lihat suami dan anak-anak berkorban berulang kali. Terpaksa pass exam walau apa cara sekali pun.

Saya selalu berkata; ibubapa berikan saya akar yang teguh. Tetapi suami berikan sayap untuk saya terbang tinggi.

Saya pasti dalam setiap pekerjaan saya, suami dan ibubapa saya akan mendapat pahala yang sama juga. Barangkali lebih lagi.

Tanpa mereka, tiadalah saya.


Buat Krim Pemutih Sendiri Di Rumah, Confirm Selamat!

Lebih teruk lagi sesetengah pemutih menggunakan bahan yang tidak sesuai dan adakalanya bagi kesan pada kulit wajah kita. Tak payah pening kepada, apa kata anda cuba sendiri petua membuat pemutih krim ini di rumah. Yang pastinya ia lebih selamat dan kos yang digunakan juga tidaklah besar. Paling penting tak ada bahan kimia. Jom kita cuba!

BAHAN-BAHAN:

Langkah Membuatnya:

Gunakan krim ini sebagai krim pelembab muka dan pakai secara teratur iaitu 2 kali sehari. Dalam masa satu minggu, anda akan dapati kulit anda lebih putih, bersih dan halus.


Nak Hati Rasa Tenang, Selalulah Solat Taubat Sebelum Tidur & Sebelum Subuh. Ikuti Cara Wanita Ini.

Hati yang tenang itulah akan memberikan kehidupan lebih bahagia. Segala masalah semua dapat diatasi dengan sabar. Biarlah segala masalah datang menimpa, tetap kita harungi dengan tenang.

Semua ini terpancar hasil daripada cahaya nur daripada amal ibadah. Ia termasuk solat taubat. Segala ibadah termasuk solat taubat adalah solat sunat yang digalakkan dilakukan sepertiga malam. Rahsianya, jika kerap dilakukan, hati kita akan tenang dan damai.

Sebagaimana perkongsian wanita ini, bahawa hati akan rasa lapang setelah ibadah solat taubat dilakukan selalu. Beliau juga berkongsi bacaan solat taubat. Moga kita semua muhasabah diri.

SOLAT TAUBAT.

Solat taubat Kena buat selalu.Sampai hati tu rasa lapang.. Rasa bersih. Pastu rajin nak beribadat. Bila dengar nasihat tu, hati mcm seronok.Tanak lagi buat dosa-dosa lama. Haa.. tu inshaALLaH tanda taubat ALLaH dah terima.

Solat ni elok buat malam-malam. Sebelum tidur atau sebelum Subuh. Waktu sunyi malam.

CARA SOLAT TAUBAT

Bersihkan diri. Amek wudhu.
Pakai wangi-wangi (bagi lelaki).
Bila dah siap berdiri, Istighfar dulu.. Isitghfar pendek je.. Baca seberapa banyak kita nak sampai hati tu bebetul tenang.. Pastu baru niat..

أصَلِّي سُنَّةَ التَوبَةِ رَكَعَتَيْنِ لِلهِ تَعالىَ
Ussoli sunnatan taubati rok ‘ataini liLLaHi Ta’ala
[Sahaja aku solat sunat taubat 2 rakaat kerana ALLaH Taala]

Baca do’a Iftitah dan al-Fatihah mcm biasa.

Rakaat pertama, baca Sural al-Kafirun 1x
(Kalau ada yg tak hafal Surah ni, boleh baca Surah al-Ikhlas je)

Rakaat kedua, baca Surah al-Ikhlas 1x
Bila sampai waktu Sujud terakhir sebelum salam, selepas baca bacaan biasa waktu sujud, kita sambung baca do’a Nabi Yunus a.s.

“La ilaha illa anta subhaanaka inniy kuntu minaz dzhoo limiin”
Bacalah 10x atau 20x atau 30x.. Ikut suka.

Waktu ni dahi kita sujud menyentuh bumi.. Kita berada dlm keadaan hina sehina hinanya sebagai hamba memohon keampunan daripada Pencipta kita.. Sujudlah lama-lama..
Lepas tu baru duduk tahiyat akhir, baca tahiyat akhir dan terus bagi salam.

Lepas bagi salam, Istighfar lagi.. boleh baca Istighfar pendek atau yg panjang sikit..

AstaghfiruLLaHhal’adziim /
AstaghfiruLLaHhal‘adziim, alladzi laa ilaha illaa huwal haiyul qoiyuum wa-atubu ilaih.

Baca seberapa banyak yg kita nak.. Baca sampai hati tu rasa lemah…
Bila rasa dah cukup kita Istighfar, baru do’a.. Bila berdo’a, kita kena bebetul menyesal dgn dosa2 kita.. Mohon ALLaH ampunkan dan terima taubat kita.

BERDOALAH SEPENUH HATI

Sebagai permulaan, guna do’a sendiri dlm bahasa melayu.. Luahkan apa yg terbuku kat hati tu.. Menangislah.. Merayulah.. Mohon ALLaH ampunkan dosa tu.. Bayangkan kita cuma ada satu je ni peluang nak mintak ampun dgn ALLaH.. Bayangkan Malaikat Izrail dah ada kat belakang nak cabut nyawa kita.. Kejap lagi kita mati.. Agak-agaknya apa kita akan mohon pada ALLaH?

Istigfar dan baca doa. Dalam bahasa melayu pon takpa.

Dah selesai berdo’a, tutup do’a kita tu dengan;

Robbana aatina fid dun-ya hasanah wa fil aakhiroti hasanah waqinaa adza bannar

Pastu duduk diam atas sejadah, ambil masa 10 minit, muhasabah diri kita.. Tengok apa yg boleh kita perbaiki lepas ni.

Imam al-Ghazali ada cakap..
Tanda hati kita sudah mula hitam,
[1] bila kita buat dosa, kita tak rasa bersalah.
[2] hilang kemanisan beribadah
[3] hati tak makan nasihat

Kredit: Nuremyliya Abdullah


“Tenang, Happy & Ready.” Betty Rahmad Kongsi Momen Camping Lengkap Macam Rumah, Tandas Bergerak

Satu pengalaman yang mengujakan buat pelakon dan usahawan Betty Rahmad sekeluarga yang kini sedang bercuti.

Menerusi perkongsian di Instagram, adik Erma Fatima ini memuat naik video yang menunjukkan peralatan perkhemahan serta perkakasan yang dibawa ketika bercuti.

Menariknya, ia turut dilengkapi ruangan tidur, tempat memasak, tandas dan macam-macam lagi.

“Camping setup. One time investment, lifetime happiness. Ramai yang request nak tengok setup dan list barang apa nak bawa untuk camping. Nak list down pun tak mampu guys dah macam bawa rumah haha!

“Tapi takpe yang penting bersih dan selesa. Nanti ada lah yang comment itu ini, takpelah kitorang yang bawak dan kitorang yang pack kan.

Menurut Betty, dia dan suami tidak kisah berhabis untuk membeli peralatan perkhemahan ini kerana menyifatkan ia sebagai pelaburan yang berbaloi.

“Orang kuat saya tentunya suami saya. Semua dia setup sendiri. Dari pergi sampai balik. Dalam video ni jelah nampak i buat-buat tolong dia pasang khemah sebagai content. Selalu I mampu tolong setup dalam khemah je,” tulisnya di kapsyen.

Akuinya, berkhemah cara ini memberi banyak pengalaman selain memberikan ketenangan.

“One thing yang i suka bila camping, rasa macam back to basic life. Tenang. Happy dan ready dalam keadaan apa sekalipun.

“Lain dari bercuti dekat hotel 5 bintang. Syukur dan kagum dengan nikmat Allah.

“Tapi benda paling penting korang kena ada is suami yang pandai pasang khemah dan pandai semua benda. Kalau takde takpe, carilah tempat yang boleh sewa khemah dah siap ok,” ujarnya lagi.

Sumber: bettyrahmad


Sambutan Hari Lahir Ikut Adat Korea! – Anak CEO AirAsia Genap Setahun.

Tanggal 20 Ogos yang lalu, anak kepada CEO syarikat penerbangan Air Asia, Tony Fernandes, yang dinamakan Aliyah Ena Fernandes telah genap setahun.

Disebabkan baby Aliyah berdarah kacukan Korea, Tony dan isterinya, Chloe Kim, telah mengadakan sambutan sederhana bagi merai hari kelahiran anak mereka mengikut adat tradisi Korea. Tony dan keluarganya dilihat memperagakan pakaian tradisional Korea iaitu “hanbok” dengan tema warna putih pink yang cantik sekali.

Apa yang lebih menarik berkenaan sambutan ulang tahun tersebut, adalah berkenaan adat tradisi Korea iaitu “Doljanchi”. Semasa aktiviti ‘Doljanchi” berlangsung, kanak-kanak akan memilih satu atau dua objek di antara pilihan lain yang mewakili makna berbeza. Objek pertama atau kedua yang dipilih dipercayai ‘mungkin’ mewakili kerjaya mereka di masa hadapan.

Antara objek di dulang untuk dipilih adalah bola, mikrofon, palu kayu hakim dan banyak lagi. Adakah baby Aliyah akan memilih objek yang berkaitan dengan perniagaan penerbangan seperti kerjaya bapanya? Jawapan dia tidak. Baby Aliyah memilih mikrofon! Mungkin baby Aliyah akan menjadi penyanyi atau pengacara yang terkenal satu hari nanti.

Tony Fernandes turut menitipkan ucapan buat puteri keduanya itu.

“Selamat hari jadi kepada anak saya yang super cute smart Aliyah. Here’s to a great life ahead for you.”

Di Korea, hari lahir pertama bayi yang baru lahir dianggap sebagai peristiwa yang sangat penting dengan makna yang signifikan.

Selain menyanyi ‘selamat hari jadi’ dan meniup lilin, terdapat juga adat khas semasa perayaan Doljanchi di mana mereka menggunakan objek untuk meramal masa depan kanak-kanak itu, yang dipanggil Doljabi (돌잡이).

Sama seperti maksud perkataan itu, semasa aktiviti doljabi, kanak-kanak akan memilih satu atau dua objek di antara pelbagai pilihan yang masing-masing mewakili makna yang berbeza. Objek yang mereka pilih pertama atau kedua dipercayai ‘mungkin’ mewakili kerjaya masa depan mereka.

Melihat kepada gambar daripada perkongsian Tony di Instagram, baby Aliyah memilih mikrofon sambil merenung tajam ke arah bapanya.

Sebagai info, Tony Fernandes mendirikan rumah tangga bersama Chloe Kim yang berasal dari Korea Selatan pada Oktober 2017 dan dikurniakan seorang cahaya mata perempuan, Aliyah Enan Fernandes (1 tahun). Untuk rekod, perkahwinan terdahulu Tony dikurniakan dua cahaya mata.

Semoga artikel hari ini memberi inspirasi dan hiburan kepada anda semua dan kami berharap agar baby Aliyah akan kekal bahagia tanpa kira apa kerjaya sebenarnya nanti.

Sumber: Astro Awani

KELUARGA INSPIRASI selami perkongsian eksklusif keluarga dan kerjaya daripada figura yang pernah menjadi fenomena Bonda Rozita, Encik Azmi Zainal, Profesor Dr Md Nasir Ibrahim, Datuk Rashid Sidek dan Ustazah Asma Harun.

Saksikan setiap jam 2.30 petang pada 12-16 September 2022 hanya di facebook keluargamagazine. Jangan ketinggalan ok!


Terkini : Diberi Bantuan Pernafasan, Ainul Sekali Lagi Ditidurkan. Warganet Titip Doa

Setiap hari pasti ada yang menantikan perkembangan terkini adik kesayangan ramai iaitu adik Ainul Mardhiah yang kebelakangan ini kesihatannya tidak memuaskan.

Untuk perkembangan terkini, ayahnya Ahmad Safiuddin untuk hari ini berkongsi perkhabaran kurang baik apabila Ainul diberi bantuan pernafasan dan ditidurkan semula bertujuan untuk merehatkan badan serta otaknya dari demam sawan berulang.

“Hari ini Ainul di ventilate lagi dan ditidurkan bertujuan untuk kawal sawan dan rehatkan otaknya. Ainul nampak penat sangat lepas diserang sawan panas banyak kali. Hari ini, biar lah dia berehat.

“Saya doa semoga Allah swt bukakan jalan dan bimbing para doktor cari punca masalahnya. Doktor semua sedang berusaha keras mencari jalan rawatan yang terbaik, saya saksikannya. Kakak kakak misi pun semua jaga Ainul dengan baik.” tulisnya.

“Saya Redha & Halalkan Anak Saya”

“Kita usaha, kita doa dan akhir sekali, kita kena sedar bahawa Allah swt jua lah pemilik segala kesembuhan dan kesihatan. DIA kalau nak bagi, tidak ada satu tangan pun boleh halang. Begitu juga jika DIA nak tarik nikmat nikmat yang ada dalam hidup kita hari ini.

“Saya redha dan saya dah halalkan anak saya, namun saya tidak akan berputus asa dan tak akan berhenti berdoa. Apa yang bakal berlaku, saya percaya itu lah yang terbaik dariNya.” tambahnya.


Hajat Naik Pelamin Tak kesampaian, Majlis Nikah Bertukar Kenduri Tahlil. Kad Kahwin Arwah Adib Undang Sebak Netizen.

Jodoh yang tidak kesampaian, bila ajal mendahului. Berat mata memandang berat lagi bahu yang memikul. Mahligai indah yang direncanakan tidak menjadi kenyataan.

Majlis perkahwinan yang Muhammad Adib dan Nurul Najihah yang sepatutnya bakal berlangsung sabtu ini kini tinggal kenangan. Pejuang wira merah ini sudah kembali ke alam fana malam tadi setelah tiga minggu bertarung nyawa.

Usai berita kematian Adib diwar-warkan, tular kad undangan kahwin arwah bersama tunangnya mengundang sebak dikalangan netizen.

“Adib pernah bergurau, kalau berlaku kemalangan ketika majlis bertandang ke rumah bakal isterinya nanti, dia sendiri akan bantu memotong kenderaan untuk menyelamatkan kami sebab dia anggota bomba.

“Persiapan untuk majlis perkahwinan Muhammad Adib yang dijadual berlangsung Ahad ini sudah dilakukan hampir 80 peratus namun segala-galanya bertukar menjadi kenduri tahlil.

“Arwah juga baru membeli sebuah Perodua Myvi dua bulan lalu yang ditinggalkan di sini untuk memudahkan mereka bertandang ke rumah bakal isterinya ketika majlis perkahwinannya nanti,” ujar Mohd Shukur Othman, 53 yang merupakan atuk saudara  kepada Muhammad Adib.

Tambahnya lagi, arwah yang sebelum  ini ada memberi tindak balas dengan menulis di papan hitam ketika di IJN.

“Arwah tulis yang dia hendak balik ke kampung dan tulis tanya mana mak? Sebab waktu itu dia tidak dapat bercakap disebabkan banyak wayar di badannya selain keadaannya yang agak lemah.

Siapa sangka arwah keluar ke balai, bekerja seperti biasa. Panggilan kecemasan kebakaran kenderaan di sambut sebagai tugasan terakhir beliau.

Dia yang pergi ke situ sebagai penyelamat..
Menaiki van EMRS dengan harapan untuk menyelamatkan biarlah 1 nyawa pun malam itu. Tapi siapa sangka..itulah tugasan terakhirnya.

Al-Fatihah buat Muhammad Adib. Semoga keluarga arwah tabah dengan dugaan ini.

Sumber: Harian Metro

Gambar: Astro Awani


“Dia Punya Imaginasi, Mommy Pregnant Twin Ke?” Scha Alyahya Kongsi Gambar Dilukis Lara Alana Buat Ramai Terhibur!

Baru-baru ini peminat pasangan sama cantik ini dikhabarkan berita gembira yang mana Scha Alyahya kini sedang hamil anak kedua. Berita tersebut dikongsikan menerusi laman instagram Awal Ashaari sempena hari jadinya baru-baru ini.
Bukan tu je, Lara Alana, anak sulung pasangan ini turut memuat naik video sambil menunjukkan ujian kehamilan milik mommynya.

Video berdurasi 38 saat itu jelas menunjukkan wajah gembira lara kerana bakal bergelar kakak tidak lama lagi.

Terbaru, Scha memuat naik sekeping gambar yang dilukis sendiri Lara Alana.
We are overwhelmed by the love and support! I would like to THANK to each and everyone of you for your well wishes and prayers Alhamdulillah
First trimester was a bit of challenge, toilet trips all day everyday , social media cleanse, “liquid diet ” nonetheless we are thrilled that our home is expanding by another two feet InshaAllah !
Again, thank your for keeping me and family in your thoughts. It is truly wonderful to hear so much from so many of you. Insyallah, may we all have alot of blessings through days and always. Kami juga mendoakan semoga anda juga dikurniakan apa yang dihajati


Rupanya Ada Cara Nak Merangsang Anak Jadi Genius. Boleh Follow 10 Tip Ni.

Sudah pastinya semua ibu bapa inginkan anak genius. Malah sanggup memperuntukkan sejumlah wang untuk menyediakan kelas tambahan setiap minggu bagi memastikan anak-anak berjaya.

Bagaimana pun, selain cara itu, ibu bapa boleh follow cara untuk merangsang minda anak menjadi seorang genius terutama bagi anak sekolah rendah.

Mendidik Anak Genius? Ada caranya. Ikutilah 10 tip mudah meransang minda anak di Sekolah Rendah.

Anak saya boleh genius ke? Ya, sememangnya semua anak yang dilahirkan telah Tuhan kurniakan kepintaran (genius) sebagai seorang manusia. Cuma membezakan antara mereka ini adalah jenis kepintaran (IQ, EQ dan sebagainya), waktu dan keupayaan sama ada melibatkan intelek (kognitif), fizikal (psikomotor), dan tingkahlaku (afektif). Sehingga kini, kepintaran yang dimiliki setiap manusia menjadi misteri disebabkan oleh tahap kekuatan dan kebolehan dalam mengawal kepintaran bergantung kepada diri, latar belakang keluarga dan dunia persekitaran mereka. Jika kepintaran ini dapat dipupuk sejak usia kecil lagi, anak-anak ini boleh membesar dengan lebih baik dan cemerlang di masa hadapan

Secara umumnya ukuran kepintaran boleh dinilai melalui kreativiti dan inovasi yang dihasilkan anak ini secara semulajadi atau dipupuk. Tetapi bagaimana kita mampu untuk memupuk bakat dan minat anak ini? Berikut adalah 10 tip berdasarkan kepada pandangan pakar dan kajian terkini, antaranya:

1. Memupuk bakat sedia ada.

Kepintaran tidak dapat bergerak dengan sendiri. Ia perlu dipupuk. Bagi kanak-kanak di peringkat sekolah rendah, apabila terdapat kecenderungan kepintaran dalam sesuatu bidang, untuk menjadinya meningkat adalah melalui latihan dan pendidikan yang berkualiti dan berterusan sama ada yang diberikan di sekolah ataupun di rumah. Berterusan inilah yang dapat membentuk sistem dan amalan dalam diri kanak-kanak untuk terus meningkat maju.

2. Menjaga Masa

Masa adalah sesuatu yang diperlukan untuk memupuk kepintaran yang kekal dan berkembang. Kekangan masa membolehkan kanak-kanak tidak boleh fokus dan berkembang maju. Dengan cabaran gadget dan media massa yang besar, menyebabkan mereka lalai dan tidak focus untuk memupuk kepintaran yang dimilikinya. Walau bagaimanapun, melalui teknologi juga mampu mempercepatkan waktu mereka untuk lebih pintar jika tahu untuk mengawalnya.

3. Makan Makanan Berkhasiat

Ujian saintifik membuktikan bahawa manfaat makan makanan berkhasiat sejak lahir lagi dapat memberi kesan berpanjangan terhadap otak anak-anak untuk menjadi cerdas dan cerdas. Pemilihan makanan yang mengandungi nutrisi dan zat seimbang membantu tumbesaran otak dan fizikal anak untuk berfungsi pada kadar yang luar biasa.

4. Berikan galakan dan pujian positif

Galakan dan pujian menjadi kunci kejayaan kanak-kanak untuk lebih bersemangat dan positif untuk mempelajari sesuatu yang baru dan mencabar. Sebagai orang dewasa, penting untuk mengekalkan tahap motivasi kanak-kanak agar tidak luntur untuk melakukan dengan penuh berkeyakinan. Pastikan galakan yang diberikan adalah spesifik agar matlamat yang ingin dicapai dapat dilaksanakan sebaiknya. Elakkan komen negatif, perbanyakkan kata-kata semangat dan kisah kejayaan yang positif.

5. Harungi kegagalan sebagai penguat semangat

Kegagalan sesuatu yang sangat mempengaruhi motivasi diri untuk berjaya. Kita perlulah sentiasa memastikan sesuatu kegagalan adalah pengajaran untuk mereka berusaha untuk berjaya. Jangan terlalu menyalahkan diri mereka atau orang lain. Jadikan ia sebagai takdir yang perlu diharungi dengan pengajaran dan tindakan yang lebih baik secara bersama. Ia dapat mematangkan kanak-kanak untuk bertindak berani dengan cara yang betul.

6. Manfaatkan kejayaan yang hebat

Kanak-kanak kadang kala mempunyai idea yang sangat unik dan hebat. Jika ia membuahkan kejayaan, jadikan peristiwa tersebut sebagai galakan untuk lebih maju. Kembangkan idea hebat mereka melalui penerokaan aktiviti dengan melibatkan guru atau pakar yang dapat membantu mereka. Kualiti yang ditunjukkan nanti akan lebih bermakna, unik dan bermanfaat jika jalan yang diberikan adalah betul dan tepat.

7. Teruskan Perjuangan, Jangan Berundur ke Belakang

Kanak-kanak ini boleh diibaratkan seperti span yang sentiasa dahagakan maklumat baru. Jika mereka mampu untuk bertindak cemerlang, kita perlu teruskan dengan usaha dan keazaman bersama. Kekuatan intelek perlu seiring dengan kondisi fizikal dan sikap yang baik. Mendorong otak untuk sentiasa cerdas dengan kadar oksigen dan peredaran darah yang baik, memerlukan senaman yang betul dan disiplin yang tinggi. Aturan masa dan tindakan yang sistematik menjadikan mereka sentiasa dalam landasan yang betul, ke hadapan dan bukannya menoleh ke belakang.

8. Mencari bahan pembelajaran yang membantu kecerdasan

Minda perlukan rangsangan. Sesuatu alat atau bahan pembelajaran yang mampu merangsang pemikiran anak untuk menjadi cerdas perlulah betul dan sesuai. Penggunaan instrument muzik sebagai contoh, merangsang otak untuk mengingati not lagu dengan melibatkan fizikal untuk memainkan alat muzik dan perasaan yang menggambarkan kemerduan lagu yang dimainkan. Rangsangan berterusan dengan kemahiran bermain alat muzik secara tidak langsung dapat menjadi tenaga baru untuk kanak-kanak lebih kreatif dalam menghasilkan sesuatu tindakan atau pemikiran yang hebat.

9. Menimba ilmu dengan membaca

Jadikan membaca sebagai tabiat. Melalui pembacaan sebenarnya lebih banyak maklumat yang mereka inginkan dapat dijelmakan dengan tindakan. Keaktifan otak dalam mentafsir maklumat melalui pembacaan sebenarnya dapat membantu kanak-kanak untuk berfikir dengan lebih matang, kreatif dan tepat. Menjadikan buku sebagai panduan perlu dipupuk di rumah dengan menyediakan pustaka kecil dengan bahan rujukan yang berkaitan. Jadikan kita sebagai pemudah cara untuk mereka memahami dan mencintai ilmu agar lebih berfokus dalam menjadikan mereka pintar.

10. Berbincang dengan sihat

Kepintaran perlu dinilai dan ditambahbaik. Kebijaksanaan kita dalam memahami kehendak dan masalah anak, sedikit sebanyak dapat memupuk semangat mereka untuk lebih fokus dalam melakukan sesuatu aktiviti yang mencabar. Perbualan secara langsung dan tidak langsung, dengan menanyakan soalan atau memberikan pandangan dapat memberi mereka banyak ruang dan peluang untuk menambahbaik tahap pencapaian mereka. Jadual waktu rutin harian yang dipersetujui di rumah merupakan salah satu perancangan dalam mencapai matlamat dan akan dinilai sama ada perlu diperbaiki, dikekalkan atau dipertingkatkan.

Secara keseluruhannya, kepintaran memerlukan sokongan dan dorongan kita berdasarkan tahap dan kemampuan yang kanak-kanak perolehi. Sememangnya bakat dan minat boleh dipupuk. Tetapi cara didikan dan asuhan yang diberikan adalah pada kadar yang sesuai pada tahap dan kebolehan mereka. Jangan terlalu memaksa, dan jangan terlalu kecewa jika mereka tidak berjaya. Bersyukurlah atas apa yang Tuhan berikan kepada anak kita, sekurang-kurangnya kita telah berusaha untuk mereka menjadi insan yang berguna.

Sumber: Majalah Keluarga isu Nov -December 2019


Sudah Seminggu Ditinggalkan Di Pusat Jagaan, Warga Emas Ini Masih Berharap Dapat Beraya Bersama Keluarga

Benarlah kata orang, seorang ibu atau bapa boleh menjaga 10 orang anak tapi 10 orang anak tak mungkin dapat jaga seorang ibu atau ayah.

Jika dulu, pusat penjagaan warga emas akan menempatkan individu yang tiada waris tetapi kini boleh dikatakan warga emas yang dimasukkan ke situ adalah yang dihantar sendiri oleh anak-anak dek kerana tidak sanggup menjaga mereka.

Memang tidak dinafikan, menjaga orang tua memerlukan kesabaran yang tinggi. Malah ada kalanya, seperti menjaga budak kecil yang suka merengek namun adalah  tidak wajar untuk mengabaikan insan yang banyak berjasa dan berkorban untuk membesarkan kita ini di sisa usia sebegitu.

Sewaktu kunjungan beberapa orang artis yang menziarahi warga emas yang ditempatkan di Pusat Jagaan Mahmudah, Semenyih Selangor, sempat mereka menemubual beberapa penghuni di situ.

Setiap penghuni ada cerita tersendiri. Ada yang redha ditinggalkan disitu, ada yang memendam duka dan ada juga yang memilih untuk memendam segala rasa.

Namun ada sesuatu yang mencuri perhatian dan meruntum jiwa, apabila ditanya kepada seorang warga emas lelaki yang baru sahaja seminggu berada di situ, “ Ada rindu sesiapa?”

Lantas pakcik tua itu terus menangis tanpa sebarang kata. Dari gerak gerinya sudah cukup untuk menggambarkan kedukaan dihatinya.

Menurut pegawai yang bertugas disini, pakcik tersebut baru seminggu tinggal di sana dan masih berharap dapat balik raya dengan keluarga.

Sewaktu semua pelawat mahu pulang, sekali lagi pakcik tersebut menitiskan air mata seakan berat untuk melepaskan.

Menjengah di ruangan komen. ramai yang bersimpati dengan nasib warga emas di sana. Malah ada yang menitipkan pesanan agar yang masih mempunyai ibu bapa, jagalah mereka sebaiknya kerana merekalah insan yang banyak berkorban untuk membesarkan kita sedari kecil dulu.

Semoga kisah ini menjadi pengajaran buat kita semua.

[TIPS]


Derita Kanser Ovari Tahap 4, Ani Mayuni Terpaksa Simpan Rahsia Adibah Noor.

Siapa sangka dalam tawa dan senyuman, rupanya arwah Adibah Noor menderita sakit. yang baru menghembuskan nafas terakhir semalam (18/6/2022).

Menurut sumber Allahyarham sekian lama menderita penyakit kanser ovari tahap empat namun tidak berkongsi perkara itu kepada umum. Derita beliau didiamkan dan jadi rahsia daripada pengetahuan umum.

Baru-baru ni beliau muncul dengan wajah yang baru yang tampak lebih kurus. Gemparlah Malaysia.

Memetik laporan harian metro, rupanya penyanyi Ani Maiyuni mengetahui penderitaan yang dialami oleh penyanyi dan pelakon Adibah Noor.

“Maaf kami terpaksa rahsiakan sebab sebelum ini Kak Dib (Adibah) ada beritahu saya dan beberapa rakan dalam Gegar Vaganza.”

Menurutnya, dia perlu memegang amanah Allahyarham agar tidak menghebohkan perkara ini kepada orang lain.

“Saya tak boleh bercerita kepada semua orang berkenaan penderitaan arwah. Dia sakit selepas habis GV dan  semasa kita nak shooting GV Raya, selepas itu dia mula demam on and off.

“Selepas itu lama dia warded dan kenapa dia tak keluar-keluar kita ingatkan Covid.

“Bila saya tanya dia secara peribadi baru dia beritahu yang dia dapat tahu yang dia ada kanser dan baru lepas pembedahan masa itu.”

Maiyuni berkata, Adibah juga kena berpantang dan kena rehat serta tidak mahu menerima mana-mana tetamu lagi.

“Yang orang nampak dia kurus adalah show pertama selepas rehat,” katanya.

Finalis Gegar Vaganza musim kelapan itu meninggal dunia di sebuah pusat perubatan swasta di Jalan Ampang petang tadi akibat kanser ovari tahap empat.

Moga-moga semua urusan terakhir Adibah Noor Allah mudahkan sehingga selesai. Amin.


“Jangan Down, Jika Tak Ada Kad Kesihatan, Air Bertapis, Kereta Baru Atau Rumah Sendiri”.  Ikut Cara Sendiri, Bahagia Menanti! Deep Perkongsian Ini.

Memang tidak dinafikan semua orang ingin memiliki rumah sendiri atau kereta baru serta kelengkapan rumah lengkap serba serbi. Jika boleh penapis air jenama mewah pun mesti ada.

Namun, bak kata perpatah, ukur baju dibadan sendiri. Bagi yang kurang mampu, memilik semua itu, usah rasa down ada kawan-kawan memilik semua aset itu, sedangkan kita sebaliknya.

Jika anda tidak memiliki itu, anda tetap mampu hidup dengan tenang dan gembira dengan diberikan kesihatan yang baik dan tiada masalah kewangan, jadi teruskan dengan kehidupan yang bahagia ini.

Medical card, air bertapis, kereta baru, rumah sendiri dan lain-lain.

Pada yang tak mampu nak bayar bulanan untuk benda-benda di atas tu, ampa jangan down.

Sis paham bila ada dikalangan orang terdekat yang persoalkan benda tu awt ampa tak ada semua tu.

Ayat paling selalu sis dengar pasai medical card la. Penah terkena batang idung sis. “Awat tak ambil. Ambil yang bulanan paling murah pun takpa janji ada. Anak demam senang bole p private. Tak payah tunggu hosp gomen. Lambat. Pastu banyak kore”. Simple tapi makan dalam. Sebab apa sis kata lagu tu? Ampa taktau kewangan dia macamna. Ampa taktau dia struggle macamana nk teruskan hidup dia tapi ampa persoalkan benda macamtu yang dia rasa kalau dia ambil akan menyusahkan hidup dia sedangkan untuk ampa benda ni baguih.

Sama macam kes beli rumah. Ayat paling biasa dengaq “awat tak beli rumah, dari menyewa bayar bulan2, atleast nanti jadi rumah ag sendiri dah”. Kalau la dia mmpu sediakan deposit beli rumah. Kalau la bank bole bagi loan dekat dia tanpa tengok gaji dia. Sis jamin, semua orang takkan menyewa lagi dah.

Pada ampa semua. Tolong jaga setiap perkataan yg keluar dr mulut ampa semua sebab kadang2 benda tu bole mengguris perasaan org2 ini. Tu yang jadi punca dpa jauhkan diri atau erti kata lain depa akan lari bila ampa nak jumpa or jadi silent reader dalam wasap grup .

IKUT CARA SENDIRI, BAHAGIA MENANTI

Ampa mungkin taktau. Walaupun dia tak mampu ada medical card tapi dalam setiap doa selepas solat dia akan mintak Allah kurniakan kesihatan yang baik pada keluarga dia. Sebab tu anak dia tak sakit dan tak perlu masuk hospital lima bintang.

Walaupun dia tak mampu minum air bertapis tapi anak dia masih boleh minum air yang bersih. Walaupun dia tak mampu naik kereta baru tapi dia masih boleh pergi merata dengan kereta sedia ada.

Walaupun dia menyewa dia tapi dia masih tak basah bila hujan turun. Hanya Allah sebaik2 perancang. Siapa kita yang nak persoal semua tu? Hanya hambanya yang sentiasa menagih pertolongan dari yang Esa.

Daripada ampa cakap benda yang mengguris hati dia baik ampa tolong dia. Pergi melawat selalu, tanya khabar, bantu dari segi wang atau tenaga sekiranya nampak depa ada masalah. Sebab kadang2 kita tak perasan. Depa sorokkan kesusahan depa sebab depa masih nak menjaga air muka bila berdepan dengan org jenis ni .

Moga kita muhasabah diri untuk menjalani kehidupan yang lebih baik.


Rupanya Bukan Calang-Calang Yang Mulakan Kempen Bendera Putih Ini, Rupanya Aktivis Masyarakat Yang Prihatin.

Sejak 4 hari lalu wajah figura ini sinonim dengan bendera putih dengan #benderaputih memenuhi ruang media sosial.

Manakala di Twitter sahaja, lebih 40,000 kemaskini ditemui dengan’hashtag’ #benderaputih.

Lebih manis kejayaan mesej ini capat matlamat apabila beberapa buah keluarga telah menerima bantuan.

Menerusi carian, mendapati kempen ini dimulakan oleh pengguna facebook bernama ‘Jah’ atau Nik Faizah Nik Othman, Timbalan Ketua Angkatan Wanita Amanah Negeri Kelantan yang juga seorang aktivis masyarakat dalam misi bantuan kemanusiaan.

Bukan calang-calang rupanya individu ini yang mencetuskan idea ini yang membuatkan seluruh masyarakat mula menghulurkan bantuan.

Idea yang dilontarkan secara bersahaja ini telah mendapat lebih 20K share sehingga ia menjadi tular dan kempen ini menjadi!

Mesej simple itu dari ikhlas hati saya

Menerusi perbualan daripada Astro Awani, Nik Faizah Nik Othman mendedahkan bahawa idea itu adalah secara spontan setelah melihat masalah kewangan menjadi punya ramai yang menderita termasuk bertindak diluar batasan dengan membunuh diri dan masalah keluarga yang meruncing.

Katanya hatinya lulur melihat situasi ini sehingga merasakan kempen bendera putih dapat membantu mereka yang mengalami kesukaran hidup.

“Saya tulis dari ikhlas dari hati saya. Bila lihat banyak kesusahan sekitar kita. Asalnya saya nak sampaikan mesej untuk masyarakat sekitar. Tapi tak sangka jadi viral, ayat yang simple.

“Sebagai wanita dan aktivis masyarakat, hati tersentuh banyak kes bunuh diri, suami kurung anak. Ia seolah wake up call, kena buat drastik untuk bantu segera.

Katanya lagi, pilihan warna bendera putih adalah atas faktor mudah didapati di rumah seperti boleh menggunakan lampin anak dan baju sekolah sebagai bendera. Ia sebagai tanda ‘signal’ untuk bantuan.

Beliau melahirkan rasa syukur kempen ini menyaksikan ramai yang datang menghulukan bantuan.

“Saya bersyukur dengan posting yang ringkas dapat membantu. Ini usaha kecil saya tapi kita patut memberi pujian kepada yang lain sudi membantu.”

Harap semua pihak bersatu tanpa peduli siapa yang mulakan dulu.

Dalam pada itu menerusi perkongsian facebook miliknya, beliau berharap kempen ini berjaya tanpa mempedulikan siapa yang mulakan dulu. Baginya apa yang penting  membantu lebih ramai mereka yang memerlukan bantuan.

Sikap rendah dirinya terserlah apabila tidak berbangga menjadi orang pertama memulakan kempen itu sebaliknya berharap mesej yang disampaikan itu capai matlamat.

Tak kisah lah siapa orang pertama yang memulakan kempen bendera putih itu. Apa warna yg anda suka itu bukan isunya. Siapa pun nak kempen amatlah di alu-alukan. Isunya sekarang adakah ia mencapai matlamat kita semua untuk membantu? Jika berhasil teruskan.
Jika ada yang rasa tidak sesuai guna kain putih, pakailah nak pakai kain hijau ke, merah ke asal mencapai matlamat untuk tarik perhatian penderma. Kepada anda yang dalam kesusahan, ambil kesempatan ini untuk meminta bantuan, sementara kempen masih berjalan.
Jangan sia-siakan usaha mereka yang uar-uarkan kempen ini. Kami semua nak bantu anda. Abaikan kata-kata negatif. Cuba kumpul kekuatan untuk membela nasib keluarga dengan hanya mengangkat bendera.

Gambar koleksi 2019, aktif membantu masyarakat setempat

Berikut adalah koleksi lama gambar beliau yang aktif membantu golongan yang memerlukan sekitar tahun 2019 sebelum negara mengalami serangan gelombang Covid-19

Telah bantu selamatkan keluarga dan nyawa!
Siapa sangka, usaha murni beliau ini rupanya telah mendapat sokongan padu seluruh masyarakat.

Apa yang pasti, bersama kita hulurkan bantuan, ringankan beban buat keluarga yang memerlukan. Teruskan membantu kepada yang terkesan tanpa mengharap balasan!


Akibat Tertekan Disindir Jiran Keran Kasi Susu Formula, Seorang Ibu Sanggup Campak Anak Dalam Perigi

Menyambut kelahiran bayi merupakan detik terindah bagi setiap pasangan namun ada kalanya apa yang diharapkan indah tidak selalunya terjadi.

Seperti yang berlaku baru-baru ini, seorang wanita yang masih dalam berpantang telah mencampak bayinya yang baru berusia sebulan akibat tertekan dengan sindiran tetangga.

Hanya kerana tidak dapat memberikan susu badan dan hanya memberikan susu formula kepada bayinya, dia sering disindir dan berasa malu sehingga sanggup membuang anaknya ke dalam perigi.

Lapor Tribunnews, bayi yang berusia sebulan itu ditemukan dalam keadaan sudah tidak bernyawa di dalam perigi di Desa Sumberejo, Ambulu, Jember.

Ketua Bahagian Jenayah Polis Jember, Komang Yogi Arya Wiguna berkata, suspek berusia 25 tahun yang dikenali sebagai FN merupakan ibu mangsa mengaku membuang anaknya sendiri.

“Kejadian berlaku Rabu lalu sekitar pukul 10.30 pagi, ketika suspek tidur bersama bayi dan ibunya di ruang tengah rumahnya.

“Selepas itu, ibu mangsa keluar rumah untuk menyidai baju di ampaian. Ketika itulah, suspek bangun dan membawa bayinya ke bahagian dapur dan membuka penutup perigi.

“Perigi itu ditutup dengan alas kayu dan FN melempar anaknya sebelum menutup semula perigi berkenaan,” katanya.

Sebelum ini, timbul desas-desus dalam kalangan penduduk kampung mengenai kehilangan bayi itu yang berkemungkinan diculik atau dibawa lari makhluk halus.

Komang berkata, suspek juga kelihatan panik dan berusaha mencari anaknya yang hilang bersama jiran tetangga.

Jelasnya, bayi tersebut ditemukan di dalam perigi kira-kira pukul 1 tengah hari.

FN memberitahu dia berasa marah dengan diri sendiri sebab sering disindir oleh seorang jiran kerana memberikan bayinya susu formula.


Patutlah Anak Asyik Bergaduh Aje, Rupanya Lemah 7 Sosial Skil. Ini Yang Ibu Ayah Kena Alert!

Kalau anak-anak kerap bergaduh, kena upgrade lagi sosial skil mereka. Kadang anak ni boleh gaduh sebab rebut mainan, remote tv, kentang goreng, usik mengusik tapi tu hanya asbab nak bergaduh je.

Root cause kenapa dia boleh bergaduh adalah dari lemahnya sosial skil.

Sosial skil ada banyak tapi 7 skil ni paling asas :

1. Berkongsi
Anak 3 tahun ke bawah normal kalau dia kedekut sebab mereka masih lagi fasa egocentrik. Penting diri dan tak hirau orang lain.
Mulakan dengan tanam idea nilai-nilai murni berkongsi dalam minda anak.
“Baiknya adik kongsi mainan dengan kawan”
“Kawan suka main dengan adik kalau adik kongsi mainan”
Bila dia tahu manfaat berkongsi baru dia dengan rela hati kongsi mainannya.

2. Berkerjasama
Ikut dari perkembangan psikologi kanak-kanak 4 tahun dan ke atas dah mampu untuk bekerjasama. Maksudnya mereka dah mampu untuk bermain sama-sama tanpa bergaduh.
Asah skil bekerjsama anak dalam semua rutin kehidupan dia.
Kemas katil sama-sama, duduk belajar di satu tempat yang sama, kemas mainan sama-sama. Lama-kelamaan skil kerjasama dia akan terbentuk cantik.
Bila anak boleh bekerjama puji dia, bagi reward jika perlu, baru dia teruja dan suka untuk bekerjsama.

3. Mendengar
Ini skil paling mahal dan paling penting dalam membentuk jiwa seorang manusia yang mampu memahami orang lain.
Tanpa skil ni anak kita boleh jadi sangat rebel dan susah nak bertolak ansur dengan sesiapa pun. Parah kalau jadi begitu.
Asah skil mendengar anak dengan tunjuk contoh cara untuk mendengar. Ketika anak tengah bercakap kita dengar betul-betul. Lepas tu kita reflact ( ulang ) apa yang anak cakap.
Ketika si abg bercakap, kita juga boleh galakkan si adik diam dan dengar betul-betul apa yang si abg cakapkan. Benda yang sama juga ulang ketika adik bercakap.

5. Meminta ( izin, tolong, maaf )
Salah satu skil yang jadi penanda aras adab anak kita, iaitu skil meminta. Anak yang tahu untuk meminta tolong, minta izin, minta maaf adalah anak yang berbudi bahasa dan beradab. InsyaAllah
Ini senang. Ajar je anak minta izin, nak masuk bilik kita minta izin. Minta tolong bila perlukan bantuan dan minta maaf bila lakukan kesalahan.

6. Hak milik
Anak bawah 3 tahun belum faham konsep hak milik ni sangat. Asal nampak, semua dia punya. Ini yang parah bila dia nak, dia nak juga.
Kena banyak sabar dan jauhkan anak dari tantrum trigger dia jika tahu.
Skil hak milik ni boleh di asah dengan berbual-bual dengan anak, ketika dia tengah bermain,
“Ni mainan adik, ni mainan papa”
“Adik punya ada 3, abg punya pun ada 3”
Lama-lama nanti dia faham la konsep hak milik ni.

7. Eye-contact
Ajar anak ketika bercakap dengan orang kena pandang muka orang tu dan fokus sepenuhnya. Dari eye-contact kita ajar anak untuk melihat riak wajah dan bahasa tubuh orang lain.
Dari situ anak akan belajar kenal bahasa tubuh orang tengah marah, sedih, kecewa dan sebagainya.
Baru la dia tak sesuka hati buat sesuatu yang boleh menimbulkan pergaduhan. Anak yang bijak sosial, dia akan mengelak dari bergaduh sebelum pergaduhan itu bermula.
Kesimpulannya,
Pokok tak bergoyang kalau tak ada angin.
Anak kita pun tak suka bergaduh pun sebenarnya, diorang cuma nak apa yang diorang nak je.
Anak tak akan bergaduh kalau dia tahu cara untuk menyelesaikan perselisihan faham dia adik beradik dengan cara yang lebih baik.


Tip Berkesan Cuci Cermin, Bersih Berkilat Dengan Cara Yang Simple.

Tidak lama lagi kita akan menyambut hari raya Aidilfitri. Selain sibukkan diri dengan amalan ibadah seperti solat terawih, biasanya minggu-minggu terakhir bulan Ramadan akan digunakan untuk mengemas dan membersihkan kawasan rumah terutamanya di bahagian ruang tamu dan ruang makan.

Salah satu ruang yang penting adalah tingkap dan cemin kaca untuk mewujudkan ruang pengudaraan dan pencahayaan rumah yang baik. Namun wujud masalah apabila pintu dan tingkap kaca kotor akibat daripada kesan titisan hujan dan debu halus yang melekat. Secara tidak langsung anda pasti akan melakukan pembersihan cermin dan pintu kaca secara rutin untuk memastikan ia sentiasa berkilat dan bersih.

Sudah tentu kita mahu cermin kembali berkilat dan bersih. Ikuti tip berikut.

Surat khabar lama

Ambil surat khabar lama. Celupkan dalam air. Ramas-ramas kemudian perahkan airnya sedikit. Kemuaian lapkan pada cermin tingkap. Selepas itu laplah dengan kain kering.

Tepung Jagung

Ambil setengah cawan tepung jagung dan bancuhkan dengan dua cawan air. Kemudian gunakan air tersebut sebagai bahan pencuci dan pengilat cermin dengan cara lapkan bancuhan tersebut ke atas permukaan kaca atau cermin dengan menggunakan span.

Cuka

Cuka adalah merupakan bahan pelbagai guna yang sangat berguna. Sangat berguna sebagai bahan dalam resepi masakan dan begitu juga buat cermin yang kita nak basuh. Hanya dengan campuran separuh air dan separuh cuka sudah cukup untuk digunakan pada cermin. Cuma ianya disarankan untuk kegunaan cermin luar kerana selepas cucian ianya akan meninggalkan sedikit bau.

Ubat gigi

Siapa sangka ubat gigi juga boleh mengilatkan cermin dengan cara meratakan sedikit ubat gigi pad apermukaan cermin dan biarkan seketika. Kemudian bila kering, lap bersih dengan kain dan kesannya cukup berkilau.